title: Σύσταση αριθ. 93/13/COL της Εποπτεύουσας Αρχής της ΕΖΕΣ, της 21ης Φεβρουαρίου 2013 , σχετικά με συντονισμένο σχέδιο ελέγχου για τη διάγνωση της συχνότητας δόλιων πρακτικών στην εμπορία ορισμένων τροφίμων

text:
               30.4.2013

               EL

               Επίσημη Εφημερίδα της Ευρωπαϊκής Ένωσης

               L 118/44

         ΣΫΣΤΑΣΗ αριθ. 93/13/COL ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   της 21ης Φεβρουαρίου 2013
   σχετικά με συντονισμένο σχέδιο ελέγχου για τη διάγνωση της συχνότητας δόλιων πρακτικών στην εμπορία ορισμένων τροφίμων
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 παράγραφος 1 και το πρωτόκολλο 1,
   Έχοντας υπόψη τη συμφωνία μεταξύ των κρατών της ΕΖΕΣ σχετικά με την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο β) και το πρωτόκολλο 1,
   Έχοντας υπόψη την πράξη που αναφέρεται στο σημείο 54πζ του κεφαλαίου XII του Παραρτήματος II της συμφωνίας ΕΟΧ (κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβούλιου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων), όπως διορθώθηκε και τροποποιήθηκε, και ιδίως το άρθρο 53,
   Έχοντας υπόψη την απόφαση 75/13/COL της Εποπτεύουσας Αρχής της ΕΖΕΣ, της 19ης Φεβρουαρίου 2013, που εξουσιοδοτεί το αρμόδιο μέλος του σώματος να εκδώσει την τελική σύσταση όπως εγκρίθηκε από την κτηνιατρική και φυτοϋγειονομική επιτροπή ΕΖΕΣ (αριθ. 663341),
   Εκτιμώντας τα ακόλουθα:

               (1)

               Το άρθρο 53 του κανονισμού (ΕΚ) αριθ. 882/2004 επιτρέπει στην Εποπτεύουσα Αρχή της ΕΖΕΣ («η Αρχή») να συνιστά, όταν το κρίνει αναγκαίο, την εφαρμογή συντονισμένων σχεδίων που οργανώνονται σε κατά περίπτωση βάση, ιδίως με σκοπό να διαγνωστεί η συχνότητα των κινδύνων στις ζωοτροφές, τα τρόφιμα ή τα ζώα.

               (2)

               Η οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (1) καθορίζει κανόνες της ΕΖΕΣ για την επισήμανση των τροφίμων, οι οποίοι εφαρμόζονται σε όλα τα τρόφιμα.

               (3)

               Σύμφωνα με την οδηγία 2000/13/ΕΚ, η επισήμανση του τροφίμου και οι μέθοδοι που χρησιμοποιούνται γι’ αυτήν δεν πρέπει να οδηγούν σε πλάνη τον καταναλωτή, ιδίως ως προς τα χαρακτηριστικά του τροφίμου, συμπεριλαμβανομένης της πραγματικής του φύσης και της ταυτότητάς του. Επιπλέον, αν δεν υπάρχουν ειδικοί κανόνες της ΕΖΕΣ ή εθνικοί κανόνες, η ονομασία με την οποία πωλείται ένα τρόφιμο πρέπει να είναι είτε η καθιερωμένη ονομασία που χρησιμοποιείται συνήθως στο κράτος ΕΖΕΣ στο οποίο πραγματοποιείται η πώληση είτε περιγραφή του τροφίμου διατυπωμένη με επαρκή ακρίβεια ώστε να μπορεί ο αγοραστής να αντιλαμβάνεται την πραγματική φύση του προϊόντος.

               (4)

               Επιπλέον, στην επισήμανση των προσυσκευασμένων τροφίμων που προορίζονται για τον τελικό καταναλωτή ή για μονάδες ομαδικής εστίασης πρέπει να αναγράφονται όλα τα συστατικά. Ειδικότερα, στα τρόφιμα που περιέχουν κρέας ως συστατικό, όταν τα τρόφιμα αυτά προορίζονται για τον τελικό καταναλωτή ή για μονάδες ομαδικής εστίασης, πρέπει επίσης να αναγράφεται απευθείας πάνω στη συσκευασία ή σε ετικέτα που επικολλάται σ’ αυτήν το είδος του ζώου από το οποίο προέρχεται το κρέας. Αν το συστατικό αναφέρεται στην ονομασία του τροφίμου, τότε πρέπει επίσης να αναγράφεται στον κατάλογο των συστατικών η ποσότητά του, εκφρασμένη ως ποσοστό, ώστε να αποφεύγεται η παραπλάνηση του καταναλωτή όσον αφορά την ταυτότητα και τη σύνθεση του τροφίμου.

               (5)

               Ο κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (2) προβλέπει συμπληρωματικές απαιτήσεις επισήμανσης για συγκεκριμένα τρόφιμα. Ειδικότερα, προβλέπει ότι οι συσκευασίες που προορίζονται προς εφοδιασμό του τελικού καταναλωτή και περιέχουν κιμά, μεταξύ άλλων, από μόνοπλα πρέπει να φέρουν σημείωση ότι τα προϊόντα αυτά πρέπει να μαγειρεύονται πριν καταναλωθούν, εφόσον και στον βαθμό που το απαιτούν οι εθνικοί κανόνες του κράτους μέλους στην επικράτεια του οποίου το προϊόν διατίθεται στην αγορά.

               (6)

               Το τμήμα III του παραρτήματος II του κανονισμού (ΕΚ) αριθ. 853/2004 ορίζει ότι οι υπεύθυνοι επιχειρήσεων τροφίμων που εκμεταλλεύονται σφαγεία πρέπει να ζητούν, να λαμβάνουν και να ελέγχουν πληροφορίες για την τροφική αλυσίδα, καθώς επίσης να λαμβάνουν σχετικά μέτρα όσον αφορά όλα τα ζώα, πλην των άγριων θηραμάτων, που αποστέλλονται ή πρόκειται να αποσταλούν στο σφαγείο. Οι σχετικές πληροφορίες για την τροφική αλυσίδα πρέπει να καλύπτουν, ιδίως, τα κτηνιατρικά φάρμακα που χορηγούνται στα ζώα κατά τη σχετική περίοδο και με περίοδο αναμονής μεγαλύτερη του μηδενός, μαζί με τις ημερομηνίες χορήγησής τους και τις περιόδους αναμονής. Ο κανονισμός (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (3) ορίζει, μεταξύ άλλων, ότι ο επίσημος κτηνίατρος υποχρεούται να εκτελεί ελεγκτικά καθήκοντα και καθήκοντα επιθεώρησης. Ειδικότερα, ο επίσημος κτηνίατρος υποχρεούται να ελέγχει και να αναλύει τις σχετικές πληροφορίες από τα αρχεία της εκμετάλλευσης προέλευσης των ζώων που προορίζονται για σφαγή, συμπεριλαμβανομένων των πληροφοριών για την τροφική αλυσίδα, και να λαμβάνει υπόψη τα τεκμηριωμένα αποτελέσματα του ελέγχου και της ανάλυσης αυτής κατά τη διενέργεια των επιθεωρήσεων πριν και μετά τη σφαγή.

               (7)

               Έπειτα από επίσημους ελέγχους που διενεργούνται από τον Δεκέμβριο του 2012 σε ορισμένα κράτη μέλη της Ευρωπαϊκής Ένωσης, διαπιστώθηκε ότι ορισμένα προσυσκευασμένα προϊόντα περιέχουν κρέας αλόγου το οποίο δεν είχε δηλωθεί στον κατάλογο των συστατικών που αναγράφονται απευθείας στη συσκευασία ή σε ετικέτα που επικολλάται σ’ αυτήν. Αντίθετα, η ονομασία ορισμένων τροφίμων αυτού του είδους ή/και ο συνοδευτικός κατάλογος των συστατικών τους ανέφεραν παραπλανητικά ότι το προϊόν περιείχε μόνο βοδινό κρέας.

               (8)

               Σύμφωνα με το άρθρο 17 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (4), οι υπεύθυνοι επιχειρήσεων τροφίμων εξασφαλίζουν ότι τα τρόφιμα, σε όλα τα στάδια της παραγωγής, μεταποίησης και διανομής μέσα στην επιχείρηση που βρίσκεται υπό τον έλεγχό τους, ικανοποιούν τις απαιτήσεις της νομοθεσίας για τα τρόφιμα οι οποίες αφορούν τις δραστηριότητές τους και επαληθεύουν την ικανοποίηση αυτών των απαιτήσεων.

               (9)

               Τα άλογα είναι ζώα που μπορούν να χρησιμοποιηθούν είτε για την παραγωγή τροφίμων («τροφοπαραγωγικά») είτε για άλλους σκοπούς («μη τροφοπαραγωγικά»). Η φαινυλοβουταζόνη είναι κτηνιατρικό φάρμακο η χρήση του οποίου επιτρέπεται μόνο σε μη τροφοπαραγωγικά ζώα, σύμφωνα με τον κανονισμό (ΕΕ) αριθ. 37/2010 της Επιτροπής, της 22ας Δεκεμβρίου 2009, σχετικά με φαρμακολογικώς δραστικές ουσίες και την ταξινόμησή τους όσον αφορά τα ανώτατα όρια καταλοίπων στα τρόφιμα ζωικής προέλευσης (5). Επομένως, τα μη τροφοπαραγωγικά άλογα τα οποία, σε κάποια στιγμή της ζωής τους, υποβλήθηκαν σε αγωγή με φαινυλοβουταζόνη δεν μπορούν να εισέλθουν στην τροφική αλυσίδα. Λαμβανομένων υπόψη των δόλιων πρακτικών που συνίστανται στην παρουσία κρέατος αλόγου σε ορισμένα τρόφιμα χωρίς σχετική επισήμανση, είναι σκόπιμο, για σκοπούς πρόληψης, να ελεγχθεί κατά πόσον έχουν εισέλθει στην τροφική αλυσίδα μη τροφοπαραγωγικά άλογα τα οποία έχουν υποβληθεί σε αγωγή με φαινυλοβουταζόνη.

               (10)

               Ως εκ τούτου, είναι αναγκαίο να συστήσει η Αρχή στη Νορβηγία και την Ισλανδία να εφαρμόσουν συντονισμένο σχέδιο ελέγχου διάρκειας ενός μήνα, προκειμένου να διαγνωστεί η συχνότητα δόλιων πρακτικών στην εμπορία ορισμένων τροφίμων. Η περίοδος αυτή είναι δυνατόν να παραταθεί κατά δύο επιπλέον μήνες.

               (11)

               Το συνιστώμενο σχέδιο ελέγχου θα πρέπει να αποτελείται από δύο δράσεις.

               (12)

               Η πρώτη δράση θα πρέπει να περιλαμβάνει τη διεξαγωγή κατάλληλων ελέγχων, σε επίπεδο λιανικής, σε τρόφιμα προοριζόμενα για τον τελικό καταναλωτή ή για μονάδες ομαδικής εστίασης τα οποία διατίθενται στην αγορά ή/και φέρουν επισήμανση ως τρόφιμα που περιέχουν βοδινό κρέας. Οι έλεγχοι αυτοί θα μπορούσαν επίσης να επεκταθούν και σε άλλες εγκαταστάσεις (π.χ. ψυκτικές αποθήκες). Στόχος αυτών των ελέγχων θα είναι να διαπιστωθεί εάν τα προϊόντα αυτά περιέχουν κρέας αλόγου το οποίο δεν επισημαίνεται σωστά στη συσκευασία ή, στην περίπτωση των μη προσυσκευασμένων τροφίμων, εάν δεν παρέχονται στον καταναλωτή ή στις μονάδες ομαδικής εστίασης πληροφορίες σχετικά με την παρουσία του κρέατος αυτού. Οι εν λόγω έλεγχοι θα πρέπει να διενεργούνται επί αντιπροσωπευτικού δείγματος.

               (13)

               Υπάρχουν αξιόπιστες μέθοδοι που επιτρέπουν, με επαρκή βαθμό ακρίβειας, την ανίχνευση της παρουσίας πρωτεϊνών αδήλωτων ειδών σε ένα δείγμα. Το εργαστήριο αναφοράς της Ευρωπαϊκής Ένωσης για τις ζωικές πρωτεΐνες στις ζωοτροφές μπορεί να προσφέρει χρήσιμες συμβουλές σχετικά με τις εν λόγω μεθόδους και τη χρήση τους. Οι αρμόδιες αρχές της Νορβηγίας και της Ισλανδίας θα πρέπει να κληθούν να βασίζονται στις συμβουλές του εργαστηρίου αυτού ως προς τις μεθόδους που μπορούν να χρησιμοποιηθούν.

               (14)

               Η δεύτερη δράση θα πρέπει να περιλαμβάνει τη διεξαγωγή κατάλληλων ελέγχων σε εγκαταστάσεις που χειρίζονται κρέας αλόγου το οποίο προορίζεται για ανθρώπινη κατανάλωση, συμπεριλαμβανομένων των τροφίμων που προέρχονται από τρίτες χώρες, με σκοπό την ανίχνευση καταλοίπων φαινυλοβουταζόνης. Και οι έλεγχοι αυτοί θα πρέπει επίσης να διενεργούνται επί αντιπροσωπευτικού δείγματος, με βάση στοιχεία για την παραγωγή και για τις εισαγωγές. Στην προκειμένη περίπτωση είναι σκόπιμο να γίνει αναφορά στις μεθόδους που προβλέπονται από την απόφαση 2002/657/ΕΚ της Επιτροπής για την εφαρμογή της οδηγίας 96/23/ΕΚ του Συμβουλίου σχετικά με την επίδοση των αναλυτικών μεθόδων και την ερμηνεία των αποτελεσμάτων (6).

               (15)

               Η Νορβηγία και η Ισλανδία θα πρέπει να γνωστοποιούν τα αποτελέσματα αυτών των ελέγχων στην Αρχή σε τακτική βάση, ούτως ώστε να αξιολογούνται τα ευρήματα και να αποφασίζεται η ενδεδειγμένη πορεία δράσης. Τα εν λόγω αποτελέσματα θα διαβιβάζονται στην Ευρωπαϊκή Επιτροπή.
               Τα μέτρα που προβλέπονται στην παρούσα σύσταση είναι σύμφωνα με τη γνώμη της κτηνιατρικής και φυτοϋγειονομικής επιτροπής ΕΖΕΣ που επικουρεί την Αρχή,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Η Νορβηγία και η Ισλανδία πρέπει να εφαρμόσουν ένα συντονισμένο σχέδιο ελέγχου, σύμφωνα με το παράρτημα της παρούσας σύστασης, που θα αποτελείται από τις ακόλουθες δράσεις:

               α)

               διενέργεια επίσημων ελέγχων σε τρόφιμα προοριζόμενα για τον τελικό καταναλωτή ή τις μονάδες ομαδικής εστίασης, τα οποία διατίθενται στο εμπόριο ή/και φέρουν επισήμανση ως τρόφιμα που περιέχουν βοδινό κρέας, και

               β)

               διενέργεια επίσημων ελέγχων σε κρέας αλόγου που προορίζεται για ανθρώπινη κατανάλωση με σκοπό την ανίχνευση καταλοίπων φαινυλοβουταζόνης.

      Βρυξέλλες, 21 Φεβρουαρίου 2013.

            Για την Εποπτεύουσα Αρχή της ΕΖΕΣ

         Sverrir Haukur GUNNLAUGSSON

            Μέλος του Σώματος

         Xavier LEWIS

            Διευθυντής

      (1)  Πράξη που αναφέρεται στο σημείο 18 του κεφαλαίου XII του Παραρτήματος II της συμφωνίας ΕΟΧ.

      (2)  Πράξη που αναφέρεται στο σημείο 6.1.17 του κεφαλαίου Ι του Παραρτήματος Ι της συμφωνίας ΕΟΧ.

      (3)  Πράξη που αναφέρεται στο σημείο 1.1.12 του κεφαλαίου Ι του Παραρτήματος Ι της συμφωνίας ΕΟΧ.

      (4)  Πράξη που αναφέρεται στο σημείο 54πα του κεφαλαίου XII του Παραρτήματος II της συμφωνίας ΕΟΧ.

      (5)  Πράξη που αναφέρεται στο σημείο 13 του κεφαλαίου XIII του Παραρτήματος II της συμφωνίας ΕΟΧ.

      (6)  Πράξη που αναφέρεται στο σημείο 7.2.19 του κεφαλαίου Ι του Παραρτήματος Ι της συμφωνίας ΕΟΧ.

      ΠΑΡΑΡΤΗΜΑ

         Συντονισμένο σχέδιο ελέγχου για τη διάγνωση της συχνότητας δόλιων πρακτικών στην εμπορία ορισμένων τροφίμων

      I.   ΔΡΑΣΕΙΣ ΚΑΙ ΠΕΔΙΟ ΕΦΑΡΜΟΓΗΣ ΤΟΥ ΣΥΝΤΟΝΙΣΜΕΝΟΥ ΣΧΕΔΙΟΥ ΕΛΕΓΧΟΥ
      Το συντονισμένο σχέδιο ελέγχου πρέπει να αποτελείται από δύο δράσεις:

         ΔΡΑΣΗ 1:   Έλεγχοι σε τρόφιμα τα οποία διατίθενται στο εμπόριο ή/και φέρουν επισήμανση ως τρόφιμα που περιέχουν βοδινό κρέας

      Α.   Πεδίο προϊόντων

                  1.

                  Τρόφιμα που διατίθενται στο εμπόριο ή/και φέρουν επισήμανση ως τρόφιμα που περιέχουν βοδινό κρέας (π.χ. κιμάς, προϊόντα κρέατος και παρασκευάσματα κρέατος), υπαγόμενα στις ακόλουθες κατηγορίες:

                              α)

                              προσυσκευασμένα τρόφιμα προοριζόμενα για τον τελικό καταναλωτή ή για μονάδες ομαδικής εστίασης, τα οποία φέρουν επισήμανση ως τρόφιμα που περιέχουν βοδινό κρέας,

                              β)

                              τρόφιμα που προσφέρονται για πώληση στον τελικό καταναλωτή ή σε μονάδες ομαδικής εστίασης χωρίς προσυσκευασία και τρόφιμα που συσκευάζονται στην εγκατάσταση πώλησης κατόπιν αιτήματος του καταναλωτή ή προσυσκευασμένα τρόφιμα για άμεση πώληση, τα οποία διατίθενται στο εμπόριο ή/και φέρουν επισήμανση με άλλο τρόπο ως τρόφιμα που περιέχουν βοδινό κρέας.

                  2.

                  Για τους σκοπούς του παρόντος συντονισμένου σχεδίου ελέγχου, εφαρμόζεται ο ορισμός που δίνεται για τα «προσυσκευασμένα τρόφιμα» στο άρθρο 1 παράγραφος 3 στοιχείο β) της οδηγίας 2000/13/ΕΚ.

                  3.

                  Για τους σκοπούς του παρόντος συντονισμένου σχεδίου ελέγχου, εφαρμόζονται οι ορισμοί που δίνονται για τον «κιμά», τα «παρασκευάσματα κρέατος» και τα «προϊόντα με βάση το κρέας» στα σημεία 1.13, 1.15 και 7.1 του παραρτήματος I του κανονισμού (ΕΚ) αριθ. 853/2004.

            Β.   Στόχος

      Οι αρμόδιες αρχές της Νορβηγίας και της Ισλανδίας θα πρέπει να διενεργούν επίσημους ελέγχους για να διαπιστώνουν αν τα προϊόντα που αναφέρονται στο σημείο Α περιέχουν κρέας αλόγου το οποίο δεν επισημαίνεται σωστά στη συσκευασία ή, στην περίπτωση των μη προσυσκευασμένων τροφίμων, αν δεν παρέχονται στον καταναλωτή ή στις μονάδες ομαδικής εστίασης πληροφορίες σχετικά με την παρουσία του κρέατος αυτού, σύμφωνα με το δίκαιο του ΕΟΧ και, κατά περίπτωση, τις εθνικές διατάξεις.
      Γ.   Σημεία δειγματοληψίας και διαδικασία

                  1.

                  Το δείγμα πρέπει να είναι αντιπροσωπευτικό των εν λόγω προϊόντων και να καλύπτει ποικιλία προϊόντων.

                  2.

                  Η δειγματοληψία των προϊόντων πρέπει να γίνεται σε επίπεδο λιανικής (π.χ. σουπερμάρκετ, μικρότερα καταστήματα, κρεοπωλεία) και θα μπορούσε επίσης να επεκταθεί και σε άλλες εγκαταστάσεις (π.χ. ψυκτικές αποθήκες).

            Δ.   Αριθμός δειγμάτων και λεπτομέρειες εφαρμογής

      Στον παρακάτω πίνακα δίνεται μια εικόνα για τον ενδεικτικό συνιστώμενο ελάχιστο αριθμό δειγμάτων που πρέπει να ληφθούν εντός της περιόδου που προβλέπεται στο τμήμα II. Οι αρμόδιες αρχές της Νορβηγίας και Ισλανδίας καλούνται να λαμβάνουν περισσότερα δείγματα, όταν αυτό είναι δυνατόν. Η κατανομή των δειγμάτων ανά χώρα βασίζεται στον πληθυσμό κάθε χώρας, με ελάχιστο αριθμό 10 δειγμάτων των σχετικών προϊόντων ανά χώρα ανά ημερολογιακό μήνα, όπως αναφέρεται στο τμήμα II.

                  Τρόφιμα που διατίθενται στο εμπόριο ή/και φέρουν επισήμανση ως τρόφιμα που περιέχουν βοδινό κρέας

                  Χώρα πώλησης

                  Ενδεικτικός αριθμός μηνιαίων συνιστώμενων δειγμάτων

                  Νορβηγία

                  50

                  Ισλανδία

                  10

            E.   Μέθοδοι

      Οι αρμόδιες αρχές της Νορβηγίας και της Ισλανδίας θα πρέπει κατά προτίμηση να χρησιμοποιούν τη μέθοδο (τις μεθόδους) που συνιστάται(-ώνται) από το Εργαστήριο Αναφοράς της Ευρωπαϊκής Ένωσης για τις ζωικές πρωτεΐνες στις ζωοτροφές.

         ΔΡΑΣΗ 2:   Έλεγχοι του κρέατος αλόγου το οποίο προορίζεται για ανθρώπινη κατανάλωση

      Α.   Πεδίο προϊόντων

      Κρέατα αλόγων, γαϊδουριών ή μουλαριών, νωπά, διατηρημένα με απλή ψύξη ή κατεψυγμένα, που υπάγονται στον κωδικό 0205 της συνδυασμένης ονοματολογίας και τα οποία προορίζονται για κατανάλωση από τον άνθρωπο.
      Β.   Στόχος

      Οι αρμόδιες αρχές της Νορβηγίας και της Ισλανδίας θα πρέπει να διενεργούν επίσημους ελέγχους για την ανίχνευση της πιθανής παρουσίας καταλοίπων φαινυλοβουταζόνης στα προϊόντα που αναφέρονται στο σημείο Α.
      Γ.   Σημεία δειγματοληψίας και διαδικασία

      Η δειγματοληψία των προϊόντων πρέπει να γίνεται σε εγκαταστάσεις που χειρίζονται προϊόντα αναφερόμενα στο σημείο Α (π.χ. σφαγεία, συνοριακοί σταθμοί ελέγχου).
      Δ.   Αριθμός δειγμάτων και λεπτομέρειες εφαρμογής

      Ο συνιστώμενος ελάχιστος αριθμός δειγμάτων που πρέπει να ληφθούν εντός της περιόδου που προβλέπεται στο τμήμα II πρέπει να είναι 1 δείγμα ανά 50 τόνους των προϊόντων που αναφέρονται στο σημείο A, με τουλάχιστον 5 δείγματα ανά χώρα.
      E.   Μέθοδοι

      Οι αρμόδιες αρχές της Νορβηγίας και της Ισλανδίας θα πρέπει να χρησιμοποιούν μεθόδους που έχουν επικυρωθεί σύμφωνα με την απόφαση 2002/657/ΕΚ. Οι μέθοδοι αυτές είναι διαθέσιμες στον δικτυακό τόπο του Εργαστηρίου Αναφοράς της Ευρωπαϊκής Ένωσης για τα κατάλοιπα κτηνιατρικών φαρμάκων και προσμείξεων στα τρόφιμα ζωικής προέλευσης για τα κατάλοιπα που αναφέρονται στο παράρτημα I, ομάδα Α σημείο 5 και ομάδα Β σημείο 2 στοιχεία α), β) και ε) της οδηγίας 96/23/ΕΚ
          (1).
      II.   ΔΙΑΡΚΕΙΑ ΤΟΥ ΣΥΝΤΟΝΙΣΜΕΝΟΥ ΣΧΕΔΙΟΥ ΕΛΕΓΧΟΥ
      Το συντονισμένο σχέδιο ελέγχου πρέπει να διαρκέσει έναν μήνα, αρχής γενομένης από την ημερομηνία έκδοσης της παρούσας σύστασης ή το αργότερο από την 1η Μαρτίου 2013.
      III.   ΥΠΟΒΟΛΗ ΕΚΘΕΣΗΣ ΓΙΑ ΤΑ ΑΠΟΤΕΛΕΣΜΑΤΑ

                  1.

                  Οι αρμόδιες αρχές της Νορβηγίας και της Ισλανδίας θα πρέπει να υποβάλουν έκθεση στην οποία θα παρέχουν συνοπτικά τις ακόλουθες πληροφορίες για καθεμία από τις δράσεις που αναφέρονται στο τμήμα Ι του παρόντος παραρτήματος:

                              α)

                              αριθμός ληφθέντων δειγμάτων ανά κατηγορία προϊόντων,

                              β)

                              μέθοδος(-οι) που χρησιμοποιήθηκε(-αν) για την ανάλυση και είδος ανάλυσης που πραγματοποιήθηκε,

                              γ)

                              αριθμός θετικών ευρημάτων,

                              δ)

                              περαιτέρω έλεγχοι που διενεργήθηκαν σε σχέση με θετικά ευρήματα σε προϊόντα που αναφέρονται στο σημείο A της δράσης 1 σε περιπτώσεις στις οποίες η διαπιστωθείσα παρουσία κρέατος αλόγου υπερβαίνει το 1%,

                              ε)

                              περαιτέρω έλεγχοι που διενεργήθηκαν σε σχέση με θετικά ευρήματα σε προϊόντα που αναφέρονται στο σημείο Α της δράσης 2,

                              στ)

                              αποτελέσματα των περαιτέρω ελέγχων,

                              ζ)

                              όσον αφορά τα θετικά ευρήματα σε προϊόντα που αναφέρονται στο σημείο A της δράσης 2, χώρα στην οποία το εν λόγω ζώο είχε πιστοποιηθεί για σφαγή.

                        Η έκθεση πρέπει να διαβιβαστεί στην Αρχή εντός 15 ημερών από τη λήξη της περιόδου που αναφέρεται στο τμήμα II.
                  Η έκθεση πρέπει να υποβληθεί σύμφωνα με τον μορφότυπο που παρέχεται από την Αρχή.

                  2.

                  Οι αρμόδιες αρχές της Νορβηγίας και της Ισλανδίας θα πρέπει να αναφέρουν αμέσως στην Αρχή, μέσω του συστήματος ταχείας προειδοποίησης για τα τρόφιμα και τις ζωοτροφές, κάθε θετικό αποτέλεσμα των επίσημων ελέγχων που διενεργούν στο πλαίσιο των δράσεων 1 και 2 του τμήματος I.

                  3.

                  Οι αρμόδιες αρχές της Νορβηγίας και της Ισλανδίας θα πρέπει επίσης να αναφέρουν στην Επιτροπή τα αποτελέσματα τυχόν αυτοελέγχων που διενεργούνται κατόπιν αιτήματός τους από τους υπευθύνους των επιχειρήσεων τροφίμων. Οι πληροφορίες αυτές πρέπει να συνοδεύονται από τα λεπτομερή στοιχεία που αναφέρονται στο σημείο 1 και να παρουσιάζονται σύμφωνα με τον μορφότυπο που παρέχεται από την Αρχή.

         (1)  Πράξη που αναφέρεται στο σημείο 2 του μέρους 7.1 του κεφαλαίου Ι του παραρτήματος Ι της συμφωνίας ΕΟΧ.


				|

		52014DC0401

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με την εφαρμογή των γενικών προσανατολισμών των οικονομικών πολιτικών των κρατών μελών που έχουν ως νόμισμα το ευρώ /* COM/2014/0401 final */

Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά
με την
εφαρμογή των
γενικών
προσανατολισμών
των
οικονομικών
πολιτικών των
κρατών μελών που
έχουν ως
νόμισμα το
ευρώ
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 136
σε συνδυασμό
με το άρθρο 121
παράγραφος 2,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και τον συντονισμό
των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τον
κανονισμό (ΕΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου,
της 16ης Νοεμβρίου
2011, σχετικά με
την πρόληψη
και τη
διόρθωση των
υπερβολικών
μακροοικονομικών
ανισορροπιών[2], και
ιδίως το άρθρο 6
παράγραφος 1,
Έχοντας
υπόψη τη
σύσταση της
Ευρωπαϊκής
Επιτροπής[3],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της
οικονομικής
και δημοσιονομικής
επιτροπής,
Έχοντας
υπόψη τη γνώμη
της επιτροπής
οικονομικής
πολιτικής,
Εκτιμώντας
τα ακόλουθα:
1)         Να
προωθήσουν τις
εργασίες για
την εμβάθυνση
της Οικονομικής
και
Νομισματικής
Ένωσης και να
συμβάλουν στη
βελτίωση του
πλαισίου
οικονομικής
εποπτείας στο
πλαίσιο της
αναθεώρησης
που προβλέπεται
για το τέλος
του 2014. Το
σημερινό
οικονομικό
περιβάλλον της
ζώνης του ευρώ
χαρακτηρίζεται
από σταδιακή,
αλλά ακόμη εύθραυστη
οικονομική
ανάκαμψη. Κατά
τη διάρκεια
του 2013 και στις
αρχές του 2014, ο
πληθωρισμός
στη ζώνη του ευρώ
υποχώρησε
σημαντικά και
αναμένεται να
αυξηθεί πολύ
σταδιακά μόνο
στη διάρκεια
του χρονικού
ορίζοντα των
προβλέψεων, γεγονός
που
αντικατοπτρίζει
την υπάρχουσα
χαλαρότητα
καθώς και τις
παρατηρούμενες
αναπροσαρμογές
των σχετικών
τιμών στις
ευάλωτες
οικονομίες και
με τη
συνεχιζόμενη
ανατίμηση της
συναλλαγματικής
ισοτιμίας του
ευρώ. Επιπλέον,
μολονότι η
βάση της
ανάκαμψης διαρκώς
διευρύνεται,
οι αποκλίσεις
μεταξύ των
χωρών της
ζώνης του ευρώ
παραμένουν
σημαντικές.
2)         Η
ζώνη του ευρώ
δεν είναι
απλώς το
άθροισμα των
μελών της. Η
οικονομική και
χρηματοπιστωτική
κρίση
κατέδειξε σαφώς
τις στενές
σχέσεις
αλληλεξάρτησης
που υπάρχουν
στη ζώνη του
ευρώ και
υπογράμμισε
την ανάγκη
ενίσχυσης του
συντονισμού
των
δημοσιονομικών,
χρηματοπιστωτικών
και
διαρθρωτικών
πολιτικών μεταξύ
των κρατών
μελών της
ζώνης του ευρώ
ώστε να
επιτευχθεί μια
συνεκτική
πολιτική στάση
για ολόκληρη
τη ζώνη του
ευρώ. Τα
κράτη μέλη της
ζώνης του ευρώ
έχουν
δεσμευτεί να
αναλάβουν
σειρά ριζικών
μεταρρυθμίσεων
πολιτικής και
να συντονίζουν
τις πολιτικές
τους με την
υπογραφή, στις 2
Μαρτίου 2012, της
Συνθήκης για
τη
σταθερότητα, τον
συντονισμό και
τη
διακυβέρνηση
(ΣΣΣΔ) στην οικονομική
και
νομισματική
ένωση. Η έναρξη
ισχύος του
«δίπτυχου»
κανονισμών το 2013
συνέβαλε στην
περαιτέρω
εμβάθυνση του
συντονισμού
της
δημοσιονομικής
και
οικονομικής
πολιτικής
εντός της
ζώνης του ευρώ.
Τα κράτη μέλη
της ζώνης του
ευρώ έχουν
ιδιαίτερη ευθύνη
να μεριμνήσουν
για την
αποτελεσματική
εφαρμογή του
νέου πλαισίου
διακυβέρνησης.
Προς τον
σκοπό αυτόν,
χρειάζεται να
ασκηθεί αυξημένη
πίεση από
ομοτίμους για
τη στήριξη της
εφαρμογής
εθνικών
μεταρρυθμίσεων
και
δημοσιονομικής
σύνεσης,
περισσότερη αξιολόγηση
των εθνικών
μεταρρυθμίσεων
από την άποψη
της ζώνης του
ευρώ,
εσωτερίκευση
των πιθανών
δευτερογενών
επιπτώσεων,
καθώς και
πολιτικές τόνωσης
οι οποίες είναι
ιδιαίτερα
σημαντικές για
την εύρυθμη
λειτουργία της
ΟΝΕ.
3)         Δεδομένης
της έντονης
αλληλεξάρτησης
μεταξύ των
κρατών μελών
της ζώνης του
ευρώ,
ενδέχεται να
υπάρχουν
σημαντικές
δευτερογενείς
επιπτώσεις που
σχετίζονται με
την εφαρμογή
των
διαρθρωτικών μεταρρυθμίσεων
οι οποίες
πρέπει να
ληφθούν υπόψη
προκειμένου να
βελτιστοποιηθούν
ο σχεδιασμός
και η εφαρμογή
των πολιτικών
για τα μέλη της
ζώνης του ευρώ
μεμονωμένα,
αλλά και για τη
ζώνη του ευρώ ως
σύνολο. Για
παράδειγμα, η
βελτίωση του
συντονισμού
της δράσης για
την εφαρμογή
των
μεταρρυθμίσεων
θα διευκολύνει
την απαραίτητη
σύγκλιση
μεταξύ των
κρατών μελών. Η
έγκαιρη
συζήτηση για
τα σχέδια
μεταρρυθμίσεων
των κρατών
μελών της
ζώνης του ευρώ,
με βάση τις
υφιστάμενες
πρακτικές,
καθώς και η
αποτελεσματική
εφαρμογή της
διαδικασίας
μακροοικονομικής
ανισορροπιών
είναι καίριας
σημασίας από
την άποψη αυτή.
4)         Μία
από τις
βασικές
προκλήσεις
πολιτικής που
αντιμετωπίζει
η ζώνη του ευρώ
είναι η μείωση
του δημόσιου
χρέους, πράγμα
που μπορεί να
επιτευχθεί με
την εφαρμογή διαφοροποιημένων,
φιλικών προς
την ανάπτυξη
δημοσιονομικών
πολιτικών,
ενισχύοντας
παράλληλα το αναπτυξιακό
δυναμικό της
ζώνης του ευρώ. Χάρη στις
προσπάθειες
εξυγίανσης των
τελευταίων
ετών, η
δημοσιονομική
κατάσταση της
ζώνης του ευρώ
έχει
βελτιωθεί,
αλλά ορισμένα
μέλη της ζώνης
του ευρώ
πρέπει ακόμη
να συνεχίσουν
τη
δημοσιονομική
προσαρμογή
ώστε να μειωθούν
τα πολύ υψηλά
επίπεδα
χρέους. Όλα τα
μέλη της ζώνης
του ευρώ θα
πρέπει να
βελτιώσουν την
ποιότητα των
δημόσιων
οικονομικών
τους με στόχο
την αύξηση της παραγωγικότητας
και της
απασχόλησης.
5)         Οι
επενδύσεις στη
ζώνη του ευρώ
μειώθηκαν
έντονα κατά
την αρχική
φάση της
κρίσης και
ακόμη δεν έχουν
επανέλθει στα
μακροπρόθεσμα
μέσα επίπεδά
τους. Οι
υποτονικές
τάσεις των
επενδύσεων
είναι απότοκο
του
συνδυασμένου αντικτύπου
της
απομόχλευσης
του ιδιωτικού
τομέα, του
χρηματοπιστωτικού
κατακερματισμού
και των αναγκαίων
προσπαθειών
δημοσιονομικής
εξυγίανσης που
οδήγησαν σε
μείωση των
δημόσιων
επενδύσεων. Η αύξηση
των επενδύσεων
σε υποδομές
και δεξιότητες
είναι καίριας
σημασίας
προκειμένου να
διατηρηθεί η
ανάκαμψη και
να δοθεί ώθηση
στη δυνητική
ανάπτυξη.
Μεγάλο μέρος
των επενδύσεων
πρέπει να
προέλθει από
τον ιδιωτικό
τομέα, αλλά οι
δημόσιες αρχές
μπορούν να διαδραματίσουν
σημαντικό ρόλο
στη δημιουργία
ευνοϊκών
συνθηκών.
6)         Στη ζώνη
του ευρώ, η ροή
πιστώσεων στην
πραγματική
οικονομία
παραμένει
υποτονική, ενώ
ο κατακερματισμός
των
χρηματοπιστωτικών
αγορών είναι
ακόμα έντονος
παρά την
υποχώρηση των
πιέσεων στο
δημόσιο χρέος. Η πρόσβαση
σε
χρηματοδότηση,
ιδίως για τις
ΜΜΕ, σε πολλά
κράτη μέλη
εξακολουθεί να
αποτελεί
πρόκληση η
οποία
κινδυνεύει να
υπονομεύσει
την οικονομική
ανάκαμψη. Προς
τον σκοπό
αυτόν
απαιτείται να αναληφθούν
πρωτοβουλίες
που αποσκοπούν
στην αποκατάσταση
των ροών
πιστώσεων,
στην εμβάθυνση
των
κεφαλαιαγορών
και στην
ενίσχυση της
μακροπρόθεσμης
χρηματοδότησης
της
οικονομίας.
Δράσεις όπως η
ολοκλήρωση της
εξυγίανσης των
ισολογισμών
των τραπεζών, η
συνέχιση της
ενίσχυσης των
κεφαλαιακών
αποθεμάτων
ασφαλείας,
όπου χρειάζεται,
οι έλεγχοι
ποιότητας των
στοιχείων ενεργητικού
και οι
προσομοιώσεις
ακραίων
καταστάσεων
συμβάλλουν
ώστε να
εντοπιστούν
τυχόν εναπομένοντα
ευάλωτα σημεία
και να
ενισχυθεί η
εμπιστοσύνη σε
ολόκληρο τον
τομέα.
Σημαντική
πρόοδος έχει
επιτευχθεί
όσον αφορά την
Τραπεζική
Ένωση, ιδίως με
τη σύσταση του
ενιαίου
εποπτικού
μηχανισμού και
με τη συμφωνία
για τον ενιαίο
μηχανισμό
εξυγίανσης.
7)         Η
χρηματοπιστωτική
κρίση
κατέδειξε τα
υφιστάμενα
κενά στην
αρχιτεκτονική
της
Οικονομικής
και Νομισματικής
Ένωσης. Στις 28
Νοεμβρίου 2012, η
Επιτροπή
εξέδωσε σχέδιο
για μια βαθιά
και ουσιαστική
Οικονομική και
Νομισματική
Ένωση με στόχο
τη δρομολόγηση
ενός ευρωπαϊκού
διαλόγου. Στις 5
Δεκεμβρίου 2012, ο
Πρόεδρος του Ευρωπαϊκού
Συμβουλίου, σε
στενή
συνεργασία με
τον Πρόεδρο
της Ευρωπαϊκής
Επιτροπής, τον
Πρόεδρο της
Ευρωομάδας και
τον Πρόεδρο
της Ευρωπαϊκής
Κεντρικής Τράπεζας,
εξέδωσε την
έκθεση, η οποία
στηρίζεται σε
μια σειρά
ιδεών από το
σχέδιο
στρατηγικής
της Επιτροπής,
και
περιλαμβάνει
ένα χρονικό
πλαίσιο και
μια διαδικασία
σταδίων για
την ολοκλήρωση
της Οικονομικής
και
Νομισματικής
Ένωσης. Το
Ευρωπαϊκό
Κοινοβούλιο
εξέφρασε τις
απόψεις του
στο ψήφισμά
του της 20ής Νοεμβρίου
2012. Έκτοτε
πραγματοποιήθηκαν
σημαντικά
βήματα. Η
περαιτέρω
ανάπτυξη της
ΟΝΕ θα απαιτήσει
μια σταδιακή
προσέγγιση που
θα συνδυάζει
αλληλεγγύη με
πειθαρχία. Η
νομοθεσία του
«εξάπτυχου» και
του «δίπτυχου»
προβλέπει μια
πρώτη
επανεξέταση
της εφαρμογής
τους μέχρι το
τέλος του 2014.
ΣΥΝΙΣΤΑ
στα κράτη μέλη
της ζώνης του
ευρώ να αναλάβουν
δράση, τόσο
μεμονωμένα όσο
και συλλογικά,
με την
επιφύλαξη των
αρμοδιοτήτων
του Συμβουλίου
όσον αφορά τον
συντονισμό των
οικονομικών
πολιτικών των
κρατών μελών,
αλλά ιδίως στο
πλαίσιο του
συντονισμού
της οικονομικής
πολιτικής
εντός της
Ευρωομάδας,
κατά την περίοδο
2014-2015, ώστε:
1.           Να
προωθήσουν και
να
παρακολουθούν,
σε στενή
συνεργασία με
την Επιτροπή,
την εφαρμογή
των
διαρθρωτικών
μεταρρυθμίσεων
στους τομείς
που έχουν
σημασία για
την ομαλή
λειτουργία της
ζώνης του ευρώ
προκειμένου να
ευνοήσει τη
σύγκλιση και την
προσαρμογή των
εσωτερικών και
εξωτερικών ανισορροπιών.
Να αξιολογήσουν
και να
ενισχύσουν την
πρόοδο που πραγματοποιείται
όσον αφορά τις
δεσμεύσεις
στον τομέα των
μεταρρυθμίσεων
για τα κράτη
μέλη της ζώνης
του ευρώ τα
οποία
εμφανίζουν
υπερβολικές
ανισορροπίες,
που απαιτούν
αποφασιστική
δράση για τον
περιορισμό των
αρνητικών
δευτερογενών
αποτελεσμάτων
στα υπόλοιπα
κράτη μέλη της
ζώνης του ευρώ
και να προωθήσουν
κατάλληλες
πολιτικές στις
χώρες με
μεγάλα πλεονάσματα
για τη
βελτιστοποίηση
των θετικών
δευτερογενών
αποτελεσμάτων.
Να διεξάγουν
τακτικά θεματικές
συζητήσεις
σχετικά με τις
διαρθρωτικές
πολιτικές με
δυνητικά
σημαντικές
δευτερογενείς
επιπτώσεις
εστιάζοντας
στη μείωση της
υψηλής
φορολογικής
επιβάρυνσης
της εργασίας
και τη
μεταρρύθμιση
των αγορών υπηρεσιών.

2.           Να
συντονίζουν
τις
δημοσιονομικές
πολιτικές των
κρατών μελών
της ζώνης του
ευρώ, σε στενή
συνεργασία με
την Επιτροπή,
ιδίως κατά την
αξιολόγηση των
σχεδίων
δημοσιονομικών
προγραμμάτων
με σκοπό να εξασφαλιστεί
μια συνεκτική
και φιλική
προς την ανάπτυξη
δημοσιονομική
πολιτική σε
ολόκληρη τη
ζώνη του ευρώ.
Να βελτιώσουν
την ποιότητα
και τη
βιωσιμότητα
των δημοσίων
οικονομικών
εντείνοντας
τις επενδύσεις
σε ενσώματα
και άυλα
στοιχεία σε
εθνικό και ενωσιακό
επίπεδο. Να
μεριμνήσουν
ώστε να
ενισχυθούν τα
εθνικά
δημοσιονομικά
πλαίσια,
συμπεριλαμβανομένων
των εθνικών δημοσιονομικών
συμβουλίων.
3.           Να
διασφαλίσουν
την
ανθεκτικότητα
του τραπεζικού
συστήματος,
ιδίως με τη
λήψη των
αναγκαίων μέτρων
κατά την
παρακολούθηση
των ελέγχων
ποιότητας των
στοιχείων
ενεργητικού
και των
προσομοιώσεων
ακραίων
καταστάσεων,
και με την εφαρμογή
των κανονισμών
για την
Τραπεζική
Ένωση, συμπεριλαμβανομένων
των περαιτέρω
εργασιών που προβλέπονται
κατά τη
μεταβατική
περίοδο του
ενιαίου
μηχανισμού
εξυγίανσης
(ΕΜΕ). Να
ενθαρρύνουν
τις επενδύσεις
του ιδιωτικού
τομέα και να
αυξήσουν τη
ροή πιστώσεων
στην
οικονομία,
μέσω δράσεων
για τη
βελτίωση της
πρόσβασης των
ΜΜΕ σε
πιστώσεις, της
εμβάθυνσης των
κεφαλαιαγορών,
της
επανεκκίνησης
της αγοράς
τιτλοποίησης,
σύμφωνα με τις
προτάσεις και
το
χρονοδιάγραμμα
που προβλέπει
η ανακοίνωση
της Επιτροπής
σχετικά με τη
μακροπρόθεσμη
χρηματοδότηση
της ευρωπαϊκής
οικονομίας.
4.           Να
προωθήσουν τις
εργασίες για
την εμβάθυνση
της Οικονομικής
και
Νομισματικής
Ένωσης και να
συμβάλουν στη
βελτίωση του
πλαισίου
οικονομικής
εποπτείας στο
πλαίσιο της
αναθεώρησης
που προβλέπεται
για το τέλος
του 2014.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
1.
[2]               ΕΕ L 306 της 23.11.1997,
σ. 25.
[3]               COM(2014) 401 final.


Avis juridique important

|

31982H0922

82/922/EOK: Σύσταση της Επιτροπής της 17ης Δεκεμβρίου 1982 προς τις εθνικές επιχειρήσεις σιδηροδρόμων σχετικά με τον καθορισμό συστήματος παροχής στους ταξιδιώτες υπηρεσιών ποιότητας

Επίσημη Εφημερίδα αριθ. L 381 της 31/12/1982 σ. 0038 - 0039 Ισπανική ειδική έκδοση: Κεφάλαιο 07 τόμος 3 σ. 0149  Πορτογαλική ειδική έκδοση : Κεφάλαιο 07 τόμος 3 σ. 0149

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 17ης Δεκεμβρίου 1982  προς τις εθνικές επιχειρήσεις σιδηροδρόμων σχετικά με τον καθορισμό συστήματος παροχής στους ταξιδιώτες υπηρεσιών ποιότητας  (82/922/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  τη σπουδαιότητα των διεθνών επιβατικών μεταφορών, τόσο για τις επιχειρήσεις σιδηροδρόμων όσο και για τους χρήστες·  την ανάγκη περαιτέρω βελτιώσεως των παρεχομένων υπηρεσιών·  την προσφορά, στο σύνολό της, υπηρεσιών ποιότητας στον τομέα των διεθνών επιβατικών μεταφορών·  Έχοντας λάβει γνώση των προσπαθειών που καταβάλλουν οι σιδηροδρομικές επιχειρήσεις στους ανωτέρω τομείς,  Καλεί τις εθνικές επιχειρήσεις σιδηροδρόμων:  - να μελετήσουν τις δυνατότητες και τον τρόπο διαχειρίσεως ενός συστήματος παροχής στους ταξιδιώτες υπηρεσιών ποιότητας, βασιζόμενες στις κατευθυντήριες γραμμές που αναφέρονται στο παράρτημα.  - να ανακοινώσουν στην Επιτροπή, πριν από την 1η Μαΐου 1983, τις προόδους που θα έχουν πραγματοποιήσει σχετικά με την εφαρμογή της παρούσας συστάσεως.  Αυτή η σύστασις απευθύνεται εις:  Societe nationale des chemins de fer belges  85, rue de France  B-1070 Bruxelles  (Belgium)·  De danske Statsbaner  Generaldirektionen  Soelvgade 40  DK-1307 Koebenhavn K  (Denmark)·  Societe nationale des chemins de fer francais  88, rue Saint-Lazare  F-75436, Paris, Cedex 09  (France)·  Deutsche Bundesbahn  Hauptverwaltung  Friedrich-Ebert-Anlage 43-45  D-Frankfurt/Main  (Federal Republic of Germany)·  Οργανισμός Σιδηροδρόμων Ελλάδος, ΑΕ  Κεντρική Διεύθυνση  Καρόλου 1  Αθήνα 107  (Ελλάδα)·  Coras Iompair  Heuston Station  IRL-Dublin 8  (Republic of Ireland)·  Azienda Autonoma delle Ferrovie dello Stato  Piazza della Croce Rossa  I-Roma  (Italia)·  Societe nationale des chemins de fer luxembourgeois  9, Place de la Gare  Boite Postale, 1803  L-Luxembourg  (Grand Duchy Luxembourg)·  N. Nederlandse Spoorwegen  Moreelsepark 1  NL-3500 HA Utrecht  (Netherlands)·  British Railways Board  222 Maryleborne Road  UK-London NW1 6JJ  (United Kingdom)·  Northern Ireland Railways Company Limited  (Central Station)  East Bridge Street  UK-Belfast BT1 3PB  (Nothern Ireland).  Έγινε στις Βρυξέλλες, στις 17 Δεκεμβρίου 1982.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  ΠΑΡΑΡΤΗΜΑ  Στοιχεία που θα πρέπει να ληφθούν υπόψη για τον καθορισμό διεθνούς συστήματος παροχής, νυχθημερόν, στους ταξιδιώτες υπηρεσιών ποιότητας  1. Για να καθορισθεί ο όγκος της προσφοράς και τα χαρακτηριστικά των παρεχομένων υπηρεσιών κατά μήκος του κυρίως δικτύου, το οποίο αποτελείται από τις σχέσεις μεταφοράς μεταξύ των Ευρωπαϊκών περιοχών με μεγάλη πληθυσμιακή πυκνότητα, πρέπει να καταστούν εντατικότερες, κατά συγκοινωνιακό άξονα, οι διαρκείς μελέτες αγοράς.  2. Κατά τις μελέτες αυτές θα είναι ομοίως δυνατό να ληφθούν υπόψη οι δυνατότητες αναπτύξεως και εξειδικεύσεως των νυκτερινών συρμών καθώς και των συρμών επί των οποίων οι επιβάτες τους δύνανται να φορτώνουν και τα αυτοκίνητά τους.  3. Θα πρέπει να υπερισχύσει η ιδέα της δημιουργίας ενόςq διεθνούς δικτύου ποιότητας, η τεχνική και εμπορική διαχείριση του οποίου θα πρέπει να είναι όσο το δυνατόν ανεξάρτητη από τα εθνικά σιδηροδρομικά δίκτυα, με την παράλληλη εξασφάλιση, όμως, της απαραίτητης συνοχής με αυτά.  4. Οι υπηρεσίες που είναι επιφορτισμένες με τη διαχείριση των δικτύων θα πρέπει να εφαρμόσουν, όσο το δυνατόν ταχύτερα και μετά την ολοκλήρωση των μελετών αγοράς, διατάξεις που θα θεσπισθούν, ύστερα από μεταξύ τους συνεννοήσεις, στον τομέα της εκμεταλλεύσεως των διεθνών συρμών ποιότητος καί, ιδίως, όσον αφορά:  - την κανονικότητα των δρομολογίων και την υψηλή εμπορική ταχύτητα,  - τη χρησιμοποίηση των πλέον προσαρμοσμένων τεχνικών μέσων για την εξασφάλιση υπηρεσιών ποιότητας (σύνδεση τραίνων, μηχανές έλξης),  - την πρακτόρευση καλών ανταποκρίσεων,  - τις υπηρεσίες που παρέχονται στο κοινό (εστιατόριο, πληροφορίες, μέσα τηλεπικοινωνίας, σύνδεση με τους άλλους τρόπους μεταφοράς).  5. Οι εθνικές σιδηροδρομικές επιχειρήσεις της Κοινότητος θα πρέπει να έλθουν σε συνεννόηση με τις επιχειρήσεις σιδηροδρόμων των ενδιαφερομένων τρίτων χωρών για τη συντονισμένη εφαρμογή των ανωτέρω.


title: Σύσταση του Συμβουλίου, της 19ης Μαρτίου 2007 , για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (έβδομου ΕΤΑ) για το οικονομικό έτος 2005

text:
               8.5.2007

               EL

               Επίσημη Εφημερίδα της Ευρωπαϊκής Ένωσης

               C 103/2

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 19ης Μαρτίου 2007
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (έβδομου ΕΤΑ) για το οικονομικό έτος 2005
   (2007/C 103/02)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη περί ιδρύσεως της Ευρωπαϊκής Κοινότητας,
   την τέταρτη σύμβαση ΑΚΕ-ΕΚ, που υπεγράφη στο Λομέ στις 15 Δεκεμβρίου 1989 (1), όπως τροποποιήθηκε από τη συμφωνία που υπεγράφη στο Μαυρίκιο στις 4 Νοεμβρίου 1995 (2),
   την εσωτερική συμφωνία 91/401/ΕΟΚ για τη χρηματοδότηση και τη διαχείριση των ενισχύσεων της Κοινότητας στο πλαίσιο της Τέταρτης Σύμβασης ΑΚΕ-ΕΚ (3) με την οποία συστήνεται, μεταξύ άλλων, το Έβδομο Ευρωπαϊκό Ταμείο Ανάπτυξης (έβδομο ΕΤΑ) και ιδίως το άρθρο 33 παράγραφος 3, της εν λόγω συμφωνίας,
   τον δημοσιονομικό κανονισμό, της 29ης Ιουλίου 1991, εφαρμοστέο στη συνεργασία για τη χρηματοδότηση της ανάπτυξης στα πλαίσια της τέταρτης σύμβασης ΑΚΕ-ΕΚ (4), και ιδίως τα άρθρα 69 έως 77,
   Έχοντας εξετάσει τον λογαριασμό διαχείρισης και τον ισολογισμό της λειτουργίας του έβδομου ΕΤΑ, ως είχαν στις 31 Δεκεμβρίου 2005, καθώς και την έκθεση του Ελεγκτικού Συνεδρίου για το οικονομικό έτος 2005, που συνοδεύεται από τις απαντήσεις της Επιτροπής (5),
   Εκτιμώντας ότι:

               (1)

               Βάσει του άρθρου 33, παράγραφος 3 της εσωτερικής συμφωνίας, η απαλλαγή από τη δημοσιονομική ευθύνη για τη διαχείριση του έβδομου ΕΤΑ παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου.

               (2)

               Η εκτέλεση των εργασιών του έβδομου ΕΤΑ, από την Επιτροπή, κατά το οικονομικό έτος 2005, ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του έβδομου ΕΤΑ για το οικονομικό έτος 2005.

      Βρυξέλλες, 19 Μαρτίου 2007.

            Για το Συμβούλιο

            Ο Πρόεδρος

         H. SEEHOFER

      (1)  ΕΕ L 229 της 17.8.1991, σ. 3.

      (2)  ΕΕ L 156 της 29.5.1998, σ. 3.

      (3)  ΕΕ L 229 της 17.8.1991, σ. 288.

      (4)  ΕΕ L 266 της 21.9.1991, σ. 1.

      (5)  ΕΕ C 263 της 31.10.2006, σ. 205.


Avis juridique important

|

31985H0386

85/386/ΕΟΚ: Σύσταση του Συμβουλίου της 10ης Ιουνίου 1985 για τους κατόχους πτυχίου στον τομέα της αρχιτεκτονικής το οποίο έχει χορηγηθεί από τρίτη χώρα

Επίσημη Εφημερίδα αριθ. L 223 της 21/08/1985 σ. 0028 - 0028 Ισπανική ειδική έκδοση: Κεφάλαιο 06 τόμος 3 σ. 0022  Πορτογαλική ειδική έκδοση : Κεφάλαιο 06 τόμος 3 σ. 0022

***** ΣΥΣΤΑΣΗ ΤΟΥ ΣΥΜΒΟΥΛΙΟΥ  της 10ης Ιουνίου 1985  για τους κατόχους πτυχίου στον τομέα της αρχιτεκτονικής το οποίο έχει χορηγηθεί από τρίτη χώρα  (85/386/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  εγκρίνοντας τηνς οδηγία 85/384/ΕΟΚ του Συμβουλίου της 10ης Ιουνίου 1985 για την αμοιβαία αναγνώριση των πτυχίων, πιστοποιητικών και άλλων τίτλων στον τομέα της αρχιτεκτονικής και τη θέσπιση μέτρων για τη διευκόλυνση της πραγματικής άσκησης του δικαιώματος εγκατάστασης και ελεύθερης παροχής υπηρεσιών (1),  διαπιστώνοντας ότι η οδηγία αυτή αφορά μόνο τα πτυχία, πιστοποιητικά και άλλους τίτλους που χορηγούνται στους υπηκόους κρατών μελών από άλλα κράτη μέλη,  επιθυμώντας, πάντως, να λάβει υπόψη την ιδιαίτερη κατάσταση των πολιτών των κρατών μελών οι οποίοι συνέχισαν τις σπουδές τους σε τρίτη χώρα και οι οποίοι είναι κάτοχοι πτυχίου στον τομέα της αρχιτεκτονικής, το οποίο έχει αναγνωριστεί από τη νομοθεσία ενός κράτους μέλους,  ΣΥΝΙΣΤΑ:  στις κυβερνήσεις των κρατών μελών να διευκολύνουν τα προαναφερόμενα πρόσωπα, όσον αφορά την παροχή του δικαιώματος άσκησης δραστηριοτήτων στον τομέα της αρχιτεκτονικής και στην άσκησή τους στο εσωτερικό της Κοινότητας, αναγνωρίζοντας τα πτυχία αυτά στην επικράτειά τους.  Λουξεμβούργο, 10 Ιουνίου 1985.  Για το Συμβούλιο  Ο Πρόεδρος  M FIORET  (1) Βλέπε σελίδα 15 της παρούσας Επίσημης Εφημερίδας


Σημαντική ανακοίνωση νομικού περιεχομένου

|

52006SC0023

Σύσταση για γνώµη του Συµßουλίου κατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 Για το επικαιροποιημένο πρόγραμμα σταθερότητας της Φινλανδίας, 2005-2009  /* SEC/2006/0023 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 11.1.2006SEC(2006) 23 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 Για το επικαιροποιημένο πρόγραμμα σταθερότητας της Φινλανδίας, 2005-2009(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΙστορικόΤο Σύμφωνο Σταθερότητας και Ανάπτυξης, το οποίο τέθηκε σε ισχύ την 1η Ιουλίου 1998, βασίζεται στον στόχο της επίτευξης υγιών δημόσιων οικονομικών ως μέσο ενίσχυσης των προϋποθέσεων για σταθερότητα των τιμών και ισχυρή διατηρήσιμη ανάπτυξη, οι οποίες ευνοούν τη δημιουργία απασχόλησης. Το 2005, το σύμφωνο τροποποιήθηκε για πρώτη φορά. Η μεταρρύθμιση αναγνώριζε τη χρησιμότητα του συμφώνου για την εδραίωση της δημοσιονομικής πειθαρχίας, αλλά είχε ως σκοπό την ενίσχυση της αποτελεσματικότητας και των οικονομικών του ερεισμάτων, καθώς επίσης τη διασφάλιση της μακροπρόθεσμης διατηρησιμότητας των δημόσιων οικονομικών.Ο κανονισμός (ΕΚ) αριθ. 1466/97 του Συμβουλίου για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[1], ο οποίος αποτελεί στοιχείο του συμφώνου, ορίζει ότι τα κράτη μέλη υποβάλλουν υποχρεωτικά, στο Συμβούλιο και την Επιτροπή, προγράμματα σταθερότητας ή σύγκλισης, καθώς και ετήσιες επικαιροποιήσεις τους (τα κράτη μέλη που έχουν ήδη υιοθετήσει το ενιαίο νόμισμα υποβάλλουν (επικαιροποιημένα) προγράμματα σταθερότητας, ενώ τα κράτη μέλη που δεν το έχουν υιοθετήσει ακόμη υποβάλλουν (επικαιροποιημένα) προγράμματα σύγκλισης). Το πρώτο πρόγραμμα σταθερότητας της Φινλανδίας υποβλήθηκε τον Σεπτέμβριο του 1998. Κατ’ εφαρμογή του κανονισμού, το Συμβούλιο εξέδωσε γνώμη επί του προγράμματος στις 12.10.98 επί τη βάσει σύστασης της Επιτροπής και μετά από διαβουλεύσεις με την Οικονομική και Δημοσιονομική Επιτροπή. Βάσει της ίδιας διαδικασίας, τα προγράμματα σταθερότητας και σύγκλισης αξιολογούνται από την Ευρωπαϊκή Επιτροπή και εξετάζονται από την προαναφερθείσα επιτροπή, ενώ το Συμβούλιο έχει την ευχέρεια να τα εξετάσει.Στα εν λόγω προγράμματα, τα κράτη μέλη καλούνται να καθορίσουν τον μεσοπρόθεσμο στόχο τον οποίον θέτουν για τη δημοσιονομική τους κατάσταση και να προσδιορίσουν τα μέτρα που σκοπεύουν να εφαρμόσουν προκειμένου να επιτύχουν και να διατηρήσουν το στόχο αυτό, περιλαμβανομένων των συνοδευτικών οικονομικών παραδοχών. Μετά τη μεταρρύθμιση του συμφώνου, ο μεσοπρόθεσμος στόχος πρέπει να διαφοροποιείται για τα επιμέρους κράτη μέλη με γνώμονα την οικονομική και δημοσιονομική ανομοιογένεια που υπάρχει στην Ένωση, περιλαμβανομένου του στοιχείου του κινδύνου που η δημοσιονομική πολιτική συνεπάγεται για τη διατηρησιμότητα. Άλλο στοιχείο της μεταρρύθμισης είναι το ότι πρέπει, αφενός, να επιτυγχάνεται συμμετρικότερη προσέγγιση σε σχέση με τη δημοσιονομική πολιτική κατά τη διάρκεια του οικονομικού κύκλου, με την τήρηση αυξημένης δημοσιονομικής πειθαρχίας σε περιόδους οικονομικής άνθησης και, αφετέρου, να λαμβάνονται υπόψη «μείζονες διαρθρωτικές μεταρρυθμίσεις» με επαληθεύσιμα αποτελέσματα για τη μακροπρόθεσμη διατηρησιμότητα ενόψει πρόσκαιρων αποκλίσεων από το μεσοπρόθεσμο στόχο ή από την πορεία προσαρμογής για την επίτευξή του.Λαμβάνοντας υπόψη τις φθινοπωρινές προβλέψεις των υπηρεσιών της Επιτροπής του 2005, τον κώδικα δεοντολογίας[2], την από κοινού συμφωνηθείσα μεθοδολογία για την εκτίμηση της δυνητικής παραγωγής και των κυκλικά προσαρμοσμένων αποτελεσμάτων και τους γενικούς προσανατολισμούς οικονομικής πολιτικής που περιλαμβάνονται στις ολοκληρωμένες κατευθυντήριες γραμμές για την περίοδο 2005-2008, η Επιτροπή εξέτασε την προσφάτως υποβληθείσα επικαιροποίηση του προγράμματος σταθερότητας της Φινλανδίας και, επί τη βάσει της κατωτέρω αξιολόγησης, εξέδωσε σύσταση για γνώμη του Συμβουλίου επί της εν λόγω επικαιροποίησης.Αξιολόγηση1.  Η Φινλανδία υπέβαλε το επικαιροποιημένο πρόγραμμα σταθερότητας στις 24 Νοεμβρίου 2004. Το πρόγραμμα καλύπτει την περίοδο 2005 - 2009 και ακολουθεί εν γένει, το πρότυπο που ισχύει για τα προγράμματα σταθερότητας και σύγκλισης με βάση τον νέο κώδικα δεοντολογίας. Παρουσιάζει ελλείψεις όσον αφορά τα υποχρεωτικά και προαιρετικά δεδομένα που επιβάλλει ο νέος κώδικας δεοντολογίας (λείπουν ιδίως δεδομένα όσον αφορά τις εξωτερικές παραδοχές για τα έτη 2007-2009). Το επικαιροποιημένο πρόγραμμα δεν καθορίζει κάποιον συγκεκριμένο μεσοπρόθεσμο στόχο (ΜΠΣ) για την δημοσιονομική κατάσταση όπως απαιτεί το σύμφωνο σταθερότητας και ανάπτυξης.2.  Η οικονομία της Φινλανδίας, έχοντας ανακάμψει μετά από μια ιδιαζόντως σοβαρή ύφεση στις αρχές της δεκαετίας του ’90, παρουσίασε έντονη ανάπτυξη κατά την περίοδο 1995-2004, επιτυγχάνοντας μέσο ετήσιο ρυθμό αύξησης 3½ %, ήτοι 1½ εκατοστιαία μονάδα περίπου πάνω από τον μέσο όρο της ζώνης του ευρώ. Η έντονη ανάπτυξη της οικονομίας συνέβαλε στην αύξηση του ποσοστού απασχόλησης από 60% που ήταν μετά την ύφεση, σε 68% το 2004. Με μέσο ετήσιο ποσοστό 1½ %, ο πληθωρισμός της περιόδου 1995-2004 ήταν μισή εκατοστιαία μονάδα κάτω από το επίπεδο της ζώνης του ευρώ. Το μακροοικονομικό σενάριο στο οποίο θεμελιώνεται το πρόγραμμα προβλέπει ότι ο ρυθμός αύξησης του πραγματικού ΑΕΠ θα υποχωρήσει από 2,7% την περίοδο 2005-2006, σε 2,3% του ΑΕΠ κατά μέσο όρο για το υπόλοιπο της περιόδου που καλύπτει το πρόγραμμα. Ο ρυθμός αύξησης του ΑΕΠ για το 2005 και το 2006 επηρεάζεται πολύ από διακοπές παραγωγής στον τομέα του χαρτιού και του χαρτοπολτού εξαιτίας μιας εργατικής διαφοράς. Έτσι εξηγείται η κατακόρυφη μείωση το 2005 και η επακόλουθη αύξηση το 2006. Τόσο οι βραχυπρόθεσμες όσο και οι μακροπρόθεσμες προβλέψεις που παρουσιάζονται στο πρόγραμμα είναι επιφυλακτικότερες από τις προβλέψεις των υπηρεσιών της Επιτροπής. Οι προβλέψεις του προγράμματος όσον αφορά τον πληθωρισμό φαίνονται ρεαλιστικές και ανταποκρίνονται σε εκείνες των υπηρεσιών της Επιτροπής.3.  Στην γνώμη που εξέδωσε στις 17 Φεβρουαρίου 2005 για το προηγούμενο επικαιροποιημένο πρόγραμμα σταθερότητας που κάλυπτε την περίοδο 2004-2008, το Συμβούλιο ενέκρινε τη δημοσιονομική στρατηγική του προγράμματος. Το πλεόνασμα γενικής κυβέρνησης για το 2005 υπολογίζεται, βάσει των προβλέψεων ων υπηρεσιών της Επιτροπής, σε 1,9% του ΑΕΠ, ποσοστό το οποίο ανταποκρίνεται σε μεγάλο βαθμό στον στόχο του προηγούμενου επικαιροποιημένου προγράμματος για το πλεόνασμα.4.  Οι βασικοί στόχοι της κυβέρνησης στο παρόν επικαιροποιημένο πρόγραμμα είναι η ισοσκέλιση των οικονομικών της κεντρικής κυβέρνησης υπό κανονικές συνθήκες οικονομικής ανάπτυξης και η εξασφάλιση της μακροπρόθεσμης διατηρησιμότητας των δημόσιων οικονομικών ενόψει των αρνητικών επιπτώσεων της γήρανσης του πληθυσμού. Προτείνονται, επίσης, μέτρα βελτίωσης των δημοσιονομικών λογαριασμών των τοπικών κυβερνήσεων που θα τις βοηθήσουν να επιτύχουν ισοσκελισμένη θέση μέχρι το τέλος της περιόδου που καλύπτει το πρόγραμμα. Το πλεόνασμα γενικής κυβέρνησης θα παρουσιάσει ελαφρά φθίνουσα τάση και στα τέλη της περιόδου που καλύπτει το πρόγραμμα θα φθάσει το 1,5% του ΑΕΠ. Τόσο τα έσοδα όσο και οι δαπάνες θα μειωθούν ως ποσοστό του ΑΕΠ μεταξύ 2005 και 2007 (αμφότερα τα μεγέθη κατά 1 εκατοστιαία μονάδα του ΑΕΠ). Στη συνέχεια προβλέπεται ότι αμφότεροι οι δείκτες και, κατ επέκταση, ο καθαρός δανεισμός θα παραμείνουν σταθεροί. Το προφίλ του πρωτογενούς πλεονάσματος δείχνει μια κάπως μεγαλύτερη πτώση εξαιτίας της προβλεπόμενης μείωσης του μεριδίου των δαπανών για τόκους στο ΑΕΠ. Η μείωση του πλεονάσματος αντικατοπτρίζει την προοδευτική εισαγωγή φορολογικών περικοπών. Οι δαπάνες πρέπει να είναι συγκρατημένες χάρη στα ανώτατα όρια δημοσιονομικών δαπανών που έχει θεσπίσει η κυβέρνηση και στη μείωση των δαπανών για τόκους. Σε σύγκριση με το προηγούμενο επικαιροποιημένο πρόγραμμα σταθερότητας, οι εκτιμήσεις ως προς το πλεόνασμα για την περίοδο 2006-2009 αναθεωρήθηκαν προς τα κάτω κατά 0,5% του ΑΕΠ περίπου, εξαιτίας των φορολογικών περικοπών και μιας επιφυλακτικότερης στάσης όσον αφορά την οικονομική κατάσταση των ταμείων κοινωνικής ασφάλισης και των τοπικών κυβερνήσεων.5.  Από διαρθρωτική άποψη, προβλέπεται μεν ότι το πλεόνασμα θα μειωθεί ελαφρά κατά την επόμενη τριετία από 2% περίπου του ΑΕΠ το 2005 σε 1¾ % του ΑΕΠ την περίοδο 2006-2008, αλλά ότι το 2009 θα ανακάμψει. Ωστόσο, η ανάκαμψη αυτή οφείλεται εξ ολοκλήρου στην αναμενόμενη διεύρυνση του κενού παραγωγής σε -1% περίπου του ΑΕΠ στα τέλη της περιόδου που καλύπτει το πρόγραμμα. Προβλέπεται δε μείωση του διαρθρωτικού πλεονάσματος σε 1½ % του ΑΕΠ περίπου στα τέλη της περιόδου του προγράμματος (2009)[3]. Για τους σκοπούς της παρούσας αξιολόγησης, το ποσοστό αυτό θεωρείται ότι αποτελεί τον μεσοπρόθεσμο στόχο του προγράμματος. Δεδομένου ότι ο ΜΠΣ του προγράμματος είναι απαιτητικότερος από το ελάχιστο όριο (που εκτιμάται ως έλλειμμα 1% του ΑΕΠ περίπου), η επίτευξή του θα εκπληρώσει και τον στόχο της δημιουργίας περιθωρίου ασφαλείας για την περίπτωση εμφάνισης υπερβολικού ελλείμματος. Όσον αφορά την καταλληλότητα, ο ΜΠΣ του προγράμματος βρίσκεται εντός του φάσματος που υποδεικνύεται για τη ζώνη του ευρώ και τα κράτη μέλη του ΜΣΙ ΙΙ στο σύμφωνο σταθερότητας και ανάπτυξης και στον κώδικα δεοντολογίας και είναι πολύ απαιτητικότερος από ό,τι αφήνει να εννοηθεί ο δείκτης χρέους και η μέση δυνητική αύξηση της παραγωγής μακροπρόθεσμα. Λόγος ύπαρξης ενός ΜΠΣ αρκετά ανώτερου από το ελάχιστο απαιτούμενο επίπεδο είναι ο στόχος να εξασφαλισθεί η μακροπρόθεσμης διατηρησιμότητας των δημόσιων οικονομικών.6.  Οι κίνδυνοι που συνδέονται με τους δημοσιονομικούς στόχους του επικαιροποιημένου προγράμματος φαίνονται ισορροπημένοι σε γενικές γραμμές. Οι στόχοι μέχρι το 2007 ανταποκρίνονται στις οικονομικές προβλέψεις που εξέδωσαν οι υπηρεσίες της Επιτροπής το φθινόπωρο του 2005, μολονότι αυτές είναι κάπως πιο αισιόδοξες. Τα πολυετή ανώτατα όρια δαπανών για την κεντρική κυβέρνηση λειτούργησαν καλά μέχρι στιγμής όσον αφορά τη συγκράτηση των δαπανών, ενώ οι φορολογικές προβλέψεις φαίνεται να βασίζονται σε συγκρατημένες εκτιμήσεις. Όσον αφορά την οικονομική ανάπτυξη, το πρόγραμμα σταθερότητας εφιστά την προσοχή στον κίνδυνο να υποεκτιμηθούν οι αρνητικές συνέπειες της γήρανσης του πληθυσμού και της μείωσης της προσφοράς εργατικών χειρών. Λαμβάνοντας, ωστόσο, υπόψη το γεγονός ότι οι αναπτυξιακές παραδοχές φαίνονται συγκρατημένες σε σύγκριση με τις προβλέψεις των υπηρεσιών της Επιτροπής, οι κίνδυνοι που απορρέουν από τις προοπτικές ανάπτυξης θεωρούνται ισορροπημένοι.7.  Λαμβάνοντας υπόψη την ανωτέρω αξιολόγηση κινδύνου, η δημοσιονομική στρατηγική που περιγράφεται στο πρόγραμμα κρίνεται επαρκής προκειμένου να εξασφαλισθεί ότι ο μεσοπρόθεσμος στόχος που απορρέει από το πρόγραμμα θα διατηρηθεί καθ' όλη τη διάρκεια της περιόδου που καλύπτει το πρόγραμμα. Επίσης παρέχει επαρκές περιθώριο ασφάλειας ώστε το έλλειμμα να μην υπερβεί το ανώτατο όριο του 3% του ΑΕΠ υπό συνθήκες κανονικών μακροοικονομικών διακυμάνσεων καθ' όλη τη διάρκεια του προγράμματος. Συνολικά, η δημοσιονομική κατάσταση της χώρας είναι υγιής και η δημοσιονομική στρατηγική παρέχει ένα καλό παράδειγμα δημοσιονομικών πολιτικών που εφαρμόζονται σύμφωνα με τις επιταγές του συμφώνου σταθερότητας και ανάπτυξης.8.  Το ακαθάριστο χρέος γενικής κυβέρνησης προβλέπεται ότι καθ' όλη τη διάρκεια του προγράμματος θα παραμείνει αρκετά κατώτερο του 60% του ΑΕΠ που αποτελεί την τιμής αναφοράς. Το επικαιροποιημένο πρόγραμμα προβλέπει μείωση του δείκτη χρέους από 42,7% του ΑΕΠ το 2005 σε περίπου 40,1% του ΑΕΠ το 2009. Η μείωση του δείκτη χρέους ως αποτέλεσμα σημαντικών πρωτογενών πλεονασμάτων αντισταθμίζεται από μια αυξητική για το χρέος προσαρμογή αποθεμάτων-ροών που αντικατοπτρίζει τη συσσώρευση περιουσιακών στοιχείων στα ταμεία κοινωνικής ασφάλισης.9.  Από άποψη διατηρησιμότητας των δημόσιων οικονομικών, φαίνεται ότι ο κίνδυνος για τη Φινλανδία είναι μικρός όσον αφορά το προβλεπόμενο δημοσιονομικό κόστος της γήρανσης του πληθυσμού. Ο δείκτης ακαθάριστου χρέους βρίσκεται σήμερα κάτω από 60% του ΑΕΠ που αποτελεί την τιμή αναφοράς, και προβλέπεται ότι θα παραμείνει κάτω από την τιμή αυτήν κατά το μεγαλύτερο μέρος της περιόδου που καλύπτουν οι προβλέψεις και η οποία φθάνει έως το 2050. Τα σημαντικά περιουσιακά στοιχεία των ταμείων κοινωνικής ασφάλισης και η τρέχουσα ευνοϊκή δημοσιονομική κατάσταση συμβάλλουν στον περιορισμό των δημοσιονομικών επιπτώσεων της γήρανσης του πληθυσμού. Μακροπρόθεσμα, ωστόσο, μπορεί να εμφανισθεί κάποιος κίνδυνος όσον αφορά τη διατηρησιμότητα των δημόσιων οικονομικών εξαιτίας της αύξησης των συνταξιοδοτικών δαπανών. Κρίσιμες παράμετροι για τη μείωση των κινδύνων όσον αφορά τη διατηρησιμότητα[4] των δημόσιων οικονομικών αποτελούν η συγκράτηση των δαπανών που συνδέονται με τη γήρανση του πληθυσμού μακροπρόθεσμα, περιλαμβανομένης της επιτυχούς εφαρμογής των πρόσφατων μεταρρυθμίσεων που αποβλέπουν στην αύξηση του πραγματικού ορίου συνταξιοδότησης, και η διατήρηση υγιών δημοσιονομικών θέσεων.10.  Τα μέτρα που προβλέπονται για τον τομέα των δημόσιων οικονομικών ανταποκρίνονται εν γένει στους γενικούς προσανατολισμούς οικονομικής πολιτικής που περιλαμβάνονται στις ολοκληρωμένες κατευθυντήριες γραμμές για την περίοδο 2005-2008. Συγκεκριμένα, τα μέτρα αποβλέπουν στην εξασφάλιση οικονομικής και δημοσιονομικής διατηρησιμότητας, καθώς και στην προώθηση της ανάπτυξης και της δημιουργίας απασχόλησης, όπως η μεγάλη μεταρρύθμιση στον τομέα των συντάξεων που βρίσκεται σήμερα υπό εξέλιξη.11.  Το εθνικό πρόγραμμα μεταρρύθμισης της Φινλανδίας, που υποβλήθηκε στις 14 Οκτωβρίου 2005 στο πλαίσιο της ανανεωμένης στρατηγικής της Λισσαβόνας για την ανάπτυξη και την απασχόληση, αναγνωρίζει ως προκλήσεις οι οποίες θα έχουν σημαντικές συνέπειες για τα δημόσια οικονομικά: (i) τη διατηρησιμότητα των δημόσιων οικονομικών και (ii) τη λειτουργία της αγοράς εργασίας. Οι δημοσιονομικές συνέπειες των δράσεων που περιγράφονται στο εθνικό πρόγραμμα μεταρρύθμισης αντικατοπτρίζονται πλήρως στις δημοσιονομικές προβλέψεις του προγράμματος σταθερότητας. Τα μέτρα που προβλέπει το πρόγραμμα σταθερότητας όσον αφορά τα δημόσια οικονομικά συνάδουν με τις δράσεις που προβλέπει το εθνικό πρόγραμμα μεταρρύθμισης. Συγκεκριμένα, το πρόγραμμα σταθερότητας περιγράφει μέτρα για τη βελτίωση της αποτελεσματικότητας τόσο της κεντρικής κυβέρνησης όσο και των τοπικών κυβερνήσεων και επιβεβαιώνει την πρόθεση να συνεχισθεί η εφαρμογή ανώτατων ορίων ως προς τις δημοσιονομικές δαπάνες της κεντρικής κυβέρνησης και μετά την τρέχουσα νομοθετική περίοδο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 Για το επικαιροποιημένο πρόγραμμα σταθερότητας της Φινλανδίας, 2005-2009ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[5], και ιδίως το άρθρο 5 παράγραφος 3,τη σύσταση της Επιτροπής,Έπειτα από διαβουλεύσεις με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:12.  Στις 24 Ιανουαρίου 2006 το Συμβούλιο εξέτασε το επικαιροποιημένο πρόγραμμα σταθερότητας της Φινλανδίας, που καλύπτει την περίοδο 2005-2009. Το πρόγραμμα ακολουθεί, εν γένει, το πρότυπο που ισχύει για τα προγράμματα σταθερότητας και σύγκλισης με βάση τον νέο κώδικα δεοντολογίας. Παρουσιάζει ελλείψεις όσον αφορά τα υποχρεωτικά και προαιρετικά δεδομένα που επιβάλλει ο νέος κώδικας δεοντολογίας (λείπουν ιδίως δεδομένα όσον αφορά τις εξωτερικές παραδοχές για τα έτη 2007-2009). Το πρόγραμμα δεν αναφέρει ρητά τον μεσοπρόθεσμο στόχο (ΜΠΣ) για την δημοσιονομική κατάσταση όπως απαιτεί το σύμφωνο σταθερότητας και ανάπτυξης.13.  Η οικονομία της Φινλανδίας, αφού ανέκαμψε μετά από μια ιδιαζόντως σοβαρή ύφεση στις αρχές της δεκαετίας του ’90, παρουσίασε έντονη ανάπτυξη κατά την περίοδο 1995-2004 επιτυγχάνοντας μέσο ετήσιο ρυθμό αύξησης 3,6% Η έντονη οικονομική δραστηριότητα συνέβαλε στην αύξηση του ποσοστού απασχόλησης. Ωστόσο, ο πληθωρισμός παρέμεινε κάτω από τον μέσο όρο της ζώνης του ευρώ. Το μακροοικονομικό σενάριο στο οποίο θεμελιώνεται το πρόγραμμα προβλέπει ότι ο ρυθμός αύξησης του πραγματικού ΑΕΠ θα υποχωρήσει από 2,7% την περίοδο 2005-2006, σε 2,3% του ΑΕΠ κατά μέσο όρο για το υπόλοιπο της περιόδου που καλύπτει το πρόγραμμα. Με βάση τις διαθέσιμες πληροφορίες, το σενάριο αυτό φαίνεται ότι βασίζεται σε επιφυλακτικές αναπτυξιακές παραδοχές. Οι προβλέψεις του προγράμματος για τον πληθωρισμό κρίνονται ρεαλιστικές.14.  Στην γνώμη που εξέδωσε στις 17 Φεβρουαρίου 2005 για το προηγούμενο επικαιροποιημένο πρόγραμμα σταθερότητας που κάλυπτε την περίοδο 2004-2008, το Συμβούλιο ενέκρινε τη δημοσιονομική στρατηγική του προγράμματος. Το πλεόνασμα γενικής κυβέρνησης για το 2005 υπολογίζεται, βάσει των προβλέψεων ων υπηρεσιών της Επιτροπής, σε 1,9% του ΑΕΠ, ποσοστό το οποίο ανταποκρίνεται σε μεγάλο βαθμό στον στόχο του προηγούμενου επικαιροποιημένου προγράμματος για το πλεόνασμα.15.  Οι βασικότεροι στόχοι της κυβέρνησης είναι η επίτευξη ισοσκελισμένων οικονομικών κεντρικής κυβέρνησης υπό κανονικές συνθήκες οικονομικής ανάπτυξης και η εξασφάλιση της μακροπρόθεσμης διατηρησιμότητας των δημόσιων οικονομικών. Το πλεόνασμα γενικής κυβέρνησης προβλέπεται ότι θα ακολουθήσει μια ελαφρά τάση μείωσης προκειμένου να φθάσει το 1,5% του ΑΕΠ την περίοδο 2008-2009. Η μείωση του πρωτογενούς πλεονάσματος είναι κάπως εντονότερη εξαιτίας της προβλεπόμενης μείωσης των δαπανών για τόκους. Η μείωση του πλεονάσματος οφείλεται στην πορεία των εσόδων που αντικατοπτρίζει την προοδευτική εφαρμογή φορολογικών περικοπών. Προβλέπεται ότι οι δαπάνες θα διατηρηθούν υπό έλεγχο χάρη στα ανώτατα όρια δημοσιονομικών δαπανών που έχει θεσπίσει η κυβέρνηση και στη μείωση των δαπανών για τόκους. Σε σύγκριση με το προηγούμενο επικαιροποιημένο πρόγραμμα σταθερότητας, οι εκτιμήσεις για το πλεόνασμα την περίοδο 2006-2009 αναθεωρήθηκαν προς τα κάτω κατά 0,5% του ΑΕΠ περίπου, εξαιτίας των φορολογικών περικοπών και μιας επιφυλακτικότερης εκτίμησης της οικονομικής κατάστασης των ταμείων κοινωνικής ασφάλισης και των τοπικών κυβερνήσεων.16.  Το πρόγραμμα προβλέπει κάποια εξασθένηση του διαρθρωτικού πλεονάσματος (δηλ. του κυκλικά προσαρμοσμένου αποτελέσματος χωρίς έκτακτα και λοιπά προσωρινά μέτρα) υπολογιζόμενου βάσει της από κοινού συμφωνηθείσας μεθοδολογίας κατά την επόμενη τριετία από περίπου 2 % του ΑΕΠ το 2005 σε 1¾ % του ΑΕΠ την περίοδο 2006-2008, και την ανάκαμψή του το 2009 ως αποτέλεσμα μιας αναμενόμενης διεύρυνσης του κενού παραγωγής. Προβλέπει, εξάλλου, ότι το διαρθρωτικό πλεόνασμα θα ανέλθει περίπου σε 1½ % του ΑΕΠ στα τέλη της περιόδου που καλύπτει το πρόγραμμα[6], όπερ μπορεί να θεωρηθεί ότι αποτελεί τον ΜΠΣ του προγράμματος δεδομένου ότι συνάδει με τις αρχές που καθορίζουν το σύμφωνο σταθερότητας και ανάπτυξης και ο κώδικας δεοντολογίας για τον ΜΠΣ. Δεδομένου ότι ο ΜΠΣ του προγράμματος είναι απαιτητικότερος από το ελάχιστο όριο (που εκτιμάται ως έλλειμμα 1% του ΑΕΠ περίπου), η επίτευξή του θα εκπληρώσει και τον στόχο της δημιουργίας περιθωρίου ασφαλείας σε περίπτωση εμφάνισης υπερβολικού ελλείμματος. Όσον αφορά την καταλληλότητα, ο ΜΠΣ του προγράμματος βρίσκεται εντός του φάσματος που υποδεικνύεται για τη ζώνη του ευρώ και τα κράτη μέλη του ΜΣΙ ΙΙ στο σύμφωνο σταθερότητας και ανάπτυξης και στον κώδικα δεοντολογίας και είναι πολύ απαιτητικότερος από ό,τι αφήνει να εννοηθεί ο δείκτης χρέους και η μέση δυνητική αύξηση της παραγωγής μακροπρόθεσμα. Λόγος ύπαρξης ενός ΜΠΣ αρκετά ανώτερου από το ελάχιστο απαιτούμενο επίπεδο είναι ο στόχος να εξασφαλισθεί η μακροπρόθεσμη διατηρησιμότητα των δημόσιων οικονομικών.17.  Οι κίνδυνοι για τις δημοσιονομικές προβλέψεις του προγράμματος κρίνονται σε γενικές γραμμές ισορροπημένοι. Οι φορολογικές προβλέψεις φαίνεται ότι βασίζονται σε επιφυλακτικές παραδοχές και το πλαίσιο ανώτατων ορίων για τις δαπάνες υπήρξε μέχρις στιγμής πολύ αποτελεσματικό. Το πρόγραμμα σταθερότητας επισημαίνει τον κίνδυνο να υποεκτιμηθούν στους τρέχοντες υπολογισμούς οι αρνητικές συνέπειες που θα έχουν η γήρανση του πληθυσμού και η μείωση της προσφοράς εργατικών χειρών για την οικονομική ανάπτυξη. Ωστόσο, όπως προαναφέρεται, οι προβλέψεις για την οικονομική ανάπτυξη στο επικαιροποιημένο πρόγραμμα μπορούν να θεωρηθούν επιφυλακτικές.18.  Λαμβάνοντας υπόψη την παρούσα αξιολόγηση κινδύνου, ο δημοσιονομικός προσανατολισμός του προγράμματος φαίνεται επαρκής προκειμένου να διατηρηθεί ο ΜΠΣ καθ' όλη τη διάρκειά του, όπως προβλέπει το επικαιροποιημένο πρόγραμμα. Επίσης παρέχονται επαρκή περιθώρια ασφάλειας έτσι ώστε το έλλειμμα να μην υπερβεί το όριο του 3% του ΑΕΠ υπό συνθήκες κανονικών μακροοικονομικών διακυμάνσεων καθ' όλη τη διάρκεια του προγράμματος. Συνολικά, η δημοσιονομική κατάσταση της χώρας είναι υγιής και η δημοσιονομική στρατηγική παρέχει ένα καλό παράδειγμα δημοσιονομικών πολιτικών που εφαρμόζονται σύμφωνα με τις επιταγές του συμφώνου σταθερότητας και ανάπτυξης.19.  Υπολογίζεται ότι το 2005 ο δείκτης χρέους ανήλθε σε 42,7%, δηλαδή αρκετά κάτω από το 60% που αποτελεί την τιμή αναφοράς στη Συνθήκη. Το πρόγραμμα προβλέπει ότι ο δείκτης χρέους θα μειωθεί κατά 2,6 εκατοστιαίες μονάδες κατά την περίοδο αναφοράς.20.  Φαίνεται ότι ο κίνδυνος για τη Φινλανδία είναι μικρός όσον αφορά το προβλεπόμενο δημοσιονομικό κόστος της γήρανσης του πληθυσμού. Ο δείκτης ακαθάριστου χρέους βρίσκεται σήμερα κάτω από 60% του ΑΕΠ που αποτελεί την τιμή αναφοράς, και προβλέπεται ότι θα παραμείνει κάτω από την τιμή αυτήν κατά το μεγαλύτερο μέρος της περιόδου που καλύπτουν οι προβλέψεις και η οποία φθάνει έως το 2050. Τα σημαντικά περιουσιακά στοιχεία των ταμείων κοινωνικής ασφάλισης και η τρέχουσα ευνοϊκή δημοσιονομική κατάσταση συμβάλλουν στον περιορισμό των δημοσιονομικών επιπτώσεων της γήρανσης του πληθυσμού. Μακροπρόθεσμα, ωστόσο, μπορεί να εμφανισθεί κάποιος κίνδυνος όσον αφορά τη διατηρησιμότητα των δημόσιων οικονομικών εξαιτίας της αύξησης των συνταξιοδοτικών δαπανών. Κρίσιμες παράμετροι για τη μείωση των κινδύνων όσον αφορά τη διατηρησιμότητα[7] των δημόσιων οικονομικών αποτελούν η συγκράτηση των δαπανών που συνδέονται με τη γήρανση του πληθυσμού μακροπρόθεσμα, περιλαμβανομένης της επιτυχούς εφαρμογής των πρόσφατων μεταρρυθμίσεων που αποβλέπουν στην αύξηση του πραγματικού ορίου συνταξιοδότησης, και η διατήρηση υγιών δημοσιονομικών θέσεων.21.  Τα μέτρα που προβλέπονται για τον τομέα των δημόσιων οικονομικών ανταποκρίνονται εν γένει στους γενικούς προσανατολισμούς οικονομικής πολιτικής που περιλαμβάνονται στις ολοκληρωμένες κατευθυντήριες γραμμές για την περίοδο 2005-2008. Συγκεκριμένα, τα μέτρα αποβλέπουν στην εξασφάλιση οικονομικής και δημοσιονομικής διατηρησιμότητας, καθώς και στην προώθηση της ανάπτυξης και της δημιουργίας απασχόλησης, όπως η μεγάλη μεταρρύθμιση στον τομέα των συντάξεων που βρίσκεται σήμερα υπό εξέλιξη.22.  Το εθνικό πρόγραμμα μεταρρύθμισης της Φινλανδίας, που υποβλήθηκε στις 14 Οκτωβρίου 2005 στο πλαίσιο της ανανεωμένης στρατηγικής της Λισσαβόνας για την ανάπτυξη και την απασχόληση, αναγνωρίζει ως προκλήσεις οι οποίες θα έχουν σημαντικές συνέπειες για τα δημόσια οικονομικά: (i) τη διατηρησιμότητα των δημόσιων οικονομικών και (ii) τη λειτουργία της αγοράς εργασίας. Οι δημοσιονομικές συνέπειες των δράσεων που περιγράφονται στο εθνικό πρόγραμμα μεταρρύθμισης αντικατοπτρίζονται πλήρως στις δημοσιονομικές προβλέψεις του προγράμματος σταθερότητας. Τα μέτρα που προβλέπει το πρόγραμμα σταθερότητας όσον αφορά τα δημόσια οικονομικά συνάδουν με τις δράσεις που προβλέπει το εθνικό πρόγραμμα μεταρρύθμισης. Συγκεκριμένα, το πρόγραμμα σταθερότητας περιγράφει μέτρα για τη βελτίωση της αποτελεσματικότητας τόσο της κεντρικής κυβέρνησης όσο και των τοπικών κυβερνήσεων και επιβεβαιώνει την πρόθεση να συνεχισθεί η εφαρμογή ανώτατων ορίων ως προς τις δημοσιονομικές δαπάνες της κεντρικής κυβέρνησης και μετά την τρέχουσα νομοθετική περίοδο.Σύγκριση βασικών μακροοικονομικών και δημοσιονομικών προβλέψεων2004 | 2005 | 2006 | 2007 | 2008 | 2009 |Πραγματικό ΑΕΠ (% μεταβολής) | ΠΣ Νοεμ. 2005 | 3,6 | 2,1 | 3,2 | 2,6 | 2,3 | 2,1 |COM Noεμ. 2005 | 3,6 | 1,9 | 3,5 | 3,1 | μ.δ.σ. | μ.δ.σ. |ΠΣ Δεκ. 2004 | 3,2 | 2,8 | 2,4 | 2,2 | 2,0 | μ.δ.σ. |Πληθωρισμός ΕνΔΤΚ (%) | SP Noεμ. 2005 | 0,2 | 1,0 | 1,3 | 1,5 | 1,8 | 1,8 |COM Noεμ. 2005 | 0,1 | 1,0 | 1,4 | 1,3 | μ.δ.σ. | μ.δ.σ. |ΠΣ Δεκ. 2004 | 0,2 | 1,4 | 1,8 | 1,8 | 1,8 | μ.δ.σ. |Κενό παραγωγής (% του δυνητικού ΑΕΠ) | ΠΣ Νοεμ. 20051 | 0,0 | -0,7 | -0,2 | -0,2 | -0,5 | -0,9 |COM Noεμ. 20055 | -0,2 | -1,2 | -0,7 | -0,5 | μ.δ.σ. | μ.δ.σ. |ΠΣ Δεκ. 20041 | -0,3 | -0,1 | -0,2 | -0,4 | -0,6 | μ.δ.σ. |Αποτέλεσμα γενικής κυβέρνησης (% του ΑΕΠ) | ΠΣ Νοεμ. 2005 | 2,1 | 1,8 | 1,6 | 1,6 | 1,5 | 1,5 |COM Noεμ. 2005 | 2,1 | 1,9 | 1,9 | 1,8 | μ.δ.σ. | μ.δ.σ. |ΠΣ Δεκ. 2004 | 2,0 | 1,8 | 2,1 | 2,2 | 2,0 | μ.δ.σ. |Πρωτογενές αποτέλεσμα (% του ΑΕΠ) | SP Noεμ. 2005 | 3,7 | 3,4 | 3,1 | 2,9 | 2,8 | 2,8 |COM Noεμ. 2005 | 3,8 | 3,8 | 3,7 | 3,6 | μ.δ.σ. | μ.δ.σ. |ΠΣ Δεκ. 2004 | 3,7 | 3,4 | 3,8 | 3,9 | 3,7 | μ.δ.σ. |Κυκλικά προσαρμοσμένο αποτέλεσμα = διαρθρωτικό αποτέλεσμα 2, 3 (% του ΑΕΠ) | ΠΣ Νοεμ. 20051 | 2,1 | 2,1 | 1,7 | 1,7 | 1,7 | 2,0 |COM Noεμ. 20054 | 2,3 | 2,7 | 2,3 | 2,1 | μ.δ.σ. | μ.δ.σ. |ΠΣ Δεκ. 20041 | 2,2 | 1,9 | 2,2 | 2,4 | 2,4 | μ.δ.σ. |Ακαθάριστο δημόσιο χρέος (% του ΑΕΠ) | SP Noεμ. 2005 | 44,9 | 42,7 | 41,7 | 41,1 | 40,6 | 40,1 |COM Noεμ. 2005 | 45,1 | 42,8 | 41,5 | 40,6 | μ.δ.σ. | μ.δ.σ. |ΠΣ Δεκ. 2004 | 44,6 | 43,4 | 42,5 | 41,7 | 41,1 | μ.δ.σ. |Σημειώσεις: 1Οι υπολογισμοί των υπηρεσιών της Επιτροπής πραγματοποιήθηκαν βάσει των πληροφοριών που περιλαμβάνονται στο πρόγραμμα 2Κυκλικά προσαρμοσμένο αποτέλεσμα πλην εκτάκτων και λοιπών προσωρινών μέτρων 3Έκτακτα και λοιπά προσωρινά μέτρα προερχόμενα από το πρόγραμμα 4Έκτακτα και λοιπά προσωρινά μέτρα προερχόμενα από τις φθινοπωρινές προβλέψεις των υπηρεσιών της Επιτροπής του 2005 5Βάσει εκτιμώμενης δυνητικής αύξησης 2,9%, 2,9%, 2,8% και 2,7% αντιστοίχως για την περίοδο 2004-2007 Πηγή : Πρόγραμμα σταθερότητας (ΠΣ), φθινοπωρινές οικονομικές προβλέψεις των υπηρεσιών της Επιτροπής του 2005 (COM), υπολογισμοί των υπηρεσιών της Επιτροπής. |[1] ΕΕ L 209, 2.8.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1055/2005 (ΕΕ L 174 της 7.7.2005, σ. 1). Όλα τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο:http://europa.eu.int/comm/economy_finance/about/activities/sgp/main_en.htm[2] Γνώμη της οικονομικής και δημοσιονομικής επιτροπής σχετικά με τις «Λεπτομερείς ρυθμίσεις για την εφαρμογή του Συμφώνου Σταθερότητας και Ανάπτυξης και κατευθυντήριες γραμμές για τη μορφή και το περιεχόμενο των προγραμμάτων σταθερότητας και σύγκλισης», που ενεκρίθη από το Συμβούλιο ECOFIN στις 11 Οκτωβρίου 2005.[3] Σύμφωνα με τους υπολογισμούς του προγράμματος. Οι νέοι υπολογισμοί που πραγματοποίησαν οι υπηρεσίες της Επιτροπής βάσει των πληροφοριών που παρέχει το πρόγραμμα και της από κοινού συμφωνηθείσας μεθοδολογίας οδηγούν σε διαρθρωτικό πλεόνασμα ύψους 2% του ΑΕΠ το 2009.[4] Λεπτομέρειες όσον αφορά την μακροπρόθεσμη διατηρησιμότητα παρέχονται στην τεχνική αξιολόγηση του προγράμματος από τις υπηρεσίες της Επιτροπής, που πρόκειται να δημοσιευθεί στον δικτυακό τόπο:http://europa.eu.int/comm/economy_finance/about/activities/sgp/main_en.htm[5] ΕΕ L 209, 2.8.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1055/2005 (ΕΕ L 174 της 7.7.2005, σ. 1). Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο:http://europa.eu.int/comm/economy_finance/about/activities/sgp/main_en.htm[6] Σύμφωνα με τους υπολογισμούς του προγράμματος. Οι νέοι υπολογισμοί που πραγματοποίησαν οι υπηρεσίες της Επιτροπής βάσει των πληροφοριών που παρέχει το πρόγραμμα και της από κοινού συμφωνηθείσας μεθοδολογίας οδηγούν σε διαρθρωτικό πλεόνασμα ύψους 2% του ΑΕΠ το 2009.[7] Λεπτομέρειες όσον αφορά την μακροπρόθεσμη διατηρησιμότητα παρέχονται στην τεχνική αξιολόγηση του προγράμματος από τις υπηρεσίες της Επιτροπής, που πρόκειται να δημοσιευθεί στον δικτυακό τόπο:http://europa.eu.int/comm/economy_finance/about/activities/sgp/main_en.htm


Avis juridique important

|

E1997C0166

ΣΥΣΤΑΣΗ ΤΗΣ ΑΡΧΗΣ ΕΠΟΠΤΕΙΑΣ ΤΗΣ ΕΖΕΣ αριθ. 166/97/COL της 17ης Ιουνίου 1997 που αφορά ένα συντονιστικό πρόγραμμα για τον επίσημο έλεγχο των ειδών διατροφής κατά το 1997

Επίσημη Εφημερίδα αριθ. L 303 της 06/11/1997 σ. 0017 - 0025

ΣΥΣΤΑΣΗ ΤΗΣ ΑΡΧΗΣ ΕΠΟΠΤΕΙΑΣ ΤΗΣ ΕΖΕΣ αριθ. 166/97/COL της 17ης Ιουνίου 1997 που αφορά ένα συντονιστικό πρόγραμμα για τον επίσημο έλεγχο των ειδών διατροφής κατά το 1997 Η ΑΡΧΗ ΕΠΟΠΤΕΙΑΣ ΤΗΣ ΕΖΕΣ,Έχοντας υπόψη:τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 καθώς και το πρωτόκολο αριθ. 1,τη συμφωνία για την Αρχή Εποπτείας και το Δικαστήριο, και ιδίως το άρθρο 5 παράγραφος 2 στοιχείο β) και το πρωτόκολλο αριθ. 1,την πράξη η οποία αναφέρεται στο σημείο 50 του κεφαλαίου XII του παραρτήματος ΙΙ της συμφωνίας για τον ΕΟΧ σχετικά με τον επίσημο έλεγχο των ειδών διατροφής (οδηγία 89/397/ΕΟΚ του Συμβουλίου), όπως τροποποιήθηκε από το πρωτόκολλο αριθ. 1 της συμφωνίας για τον ΕΟΧ, και ιδίως με το άρθρο 14 παράγραφος 3,Αφού συμβουλεύθηκε την επιτροπή ειδών διατροφής της ΕΖΕΣ, η οποία υποβοηθεί την Αρχή Εποπτείας της ΕΖΕΣ,Εκτιμώνας:ότι είναι απαραίτητο για την καλή λειτουργία του Ευρωπαϊκού Οικονομικού Χώρου να καταρτιστούν κοινά προγράμματα επιθεώρησης των ειδών διατροφής εντός του ΕΟΧ 7ότι τα προγράμματα αυτά δίνουν έμφαση στη συμμόρφωση προς τις διατάξεις της συμφωνίας για τον ΕΟΧ που αφορούν τα είδη διατροφής, στην προστασία της δημόσιας υγείας, στα συμφέροντα των καταναλωτών και στις δίκαιες εμπορικές πρακτικές 7ότι η ταυτόχρονη εφαρμογή εθνικών προγραμμάτων και συντονιστικών προγραμμάτων μπορεί να αποφέρει πληροφορίες και εμπειρία στην οποία μπορούν να βασιστούν μελλοντικοί έλεγχοι 7ότι το Λιχτενστάιν πρέπει να συμμορφωθεί προς τις διατάξεις των πράξεων που αναφέρονται στο κεφάλαιο XII του παραρτήματος ΙΙ της συμφωνίας για τον ΕΟΧ μέχρι την 1η Ιανουαρίου του 2000 7 το Λιχτενστάιν θα έπρεπε να είχε κάνει κάθε ενέργεια προκειμένου να συμμορφωθεί προς τις διατάξεις των πράξεων που αναφέρονται στο εν λόγω κεφάλαιο μέχρι την 1η Ιανουαρίου 1997: για το λόγο αυτό το Λιχτενστάιν περιλαμβάνεται στην παρούσα σύσταση για το 1997 7ότι η Ευρωπαϊκή Επιτροπή με τη σύστασή της της 8ης Ιανουαρίου 1997 σχετικά με ένα κοινό πρόγραμμα για τον επίσημο έλεγχο των ειδών διατροφής για το 1997 συνέστησε στα κράτη μέλη της Ευρωπαϊκής Ένωσης να εφαρμόσουν ένα ανάλογο πρόγραμμα,ΕΝΕΚΡΙΝΕ ΤΗΝ ΠΑΡΟΥΣΑ ΣΥΣΤΑΣΗ:Συνιστάται στην Ισλανδία, στο Λιχτενστάιν και στη Νορβηγία να συλλέξουν δείγματα και να πραγματοποιήσουν κατά τη διάρκεια του 1997 εργαστηριακές αναλύσεις σχετικά με τις:α) αφλατοξίνες στα μπαχαρικά 7β) μολύνσεις που προκαλούν τα είδη διατροφής σε άτομα που υποφέρουν από τροφική αλλεργία ή υπερευαισθησία.1. Παρά το γεγονός ότι δεν έχουν καθοριστεί ποσοστά δειγματοληψίας, η Ισλαδνία, το Λιχτενστάιν και η Νορβηγία πρέπει να φροντίσουν ώστε να είναι επαρκή τα δείγματα προκειμένου να προκύψει μια πλήρης εικόνα του εξεταζόμενου θέματος σε κάθε κράτος της ΕΖΕΣ. Θα γίνουν προτάσεις σχετικά με τις μεθόδους ανάλυσης.2. Η Ισλαδνία, το Λιχτενστάιν και η Νορβηγία θα πρέπει να διαθέσουν τις ζητούμενες πληροφορίες χρησιμοποιώντας τα έντυπα που περιλαμβάνονται στο παράρτημα, έτσι ώστε να είναι συγκρίσιμα τα αποτελέσματα.3. Αφλατοξίνες στα μπαχαρικάΤα μπαχαρικά και ιδιαίτερα το πιπέρι, τα προϊόντα της κόκκινης πιπεριάς, το μοσχοκάρυδο και η σκόνη της πιπεριάς ενδέχεται να περιέχουν υπερβολικές ποσότητες αφλατοξινών εξαιτίας των διαφορετικών συνθηκών επεξεργασίας και αποθήκευσης. Το άρθρο 2 της πράξης που αναφέρεται στο σημείο 54.ΣΤ του κεφαλαίου ΧΙΙ του παραρτήματος ΙΙ της συμφωνίας για τον ΕΟΧ, το οποίο ορίζει τις κοινοτικές διαδικασίες σχετικά με τις ξένες προσμείξεις στα είδη διατροφής [κανονισμός (ΕΟΚ) αριθ. 315/93 του Συμβουλίου] απαγορεύει την πώληση ειδών διατροφής με υπερβολικές ποσότητες ξένων προσμείξεων από την άποψη της δημόσιας υγείας και ειδικά τοξικών ουσιών. Όλα τα κράτη μέλη της ΕΖΕΣ έχουν ειδικούς κανονισμούς σχετικά με την περιεκτικότητα αφλατοξίνης στα προϊόντα αυτά.Στόχος αυτού του μέρους του προγράμματος είναι να μελετηθεί σε ποια έκταση υπερβαίνει η αφλατοξίνη που περιέχουν αυτά τα προϊόντα τις εθνικές οριακές τιμές. Η μελέτη αυτή θα εξακριβώσει επίσης τη νομική βάση απόρριψης στην Ισλαδνία, το Λιχτενστάιν και στη Νορβηγία. Οι αναλυτικές μέθοδοι θα πρέπει να είναι σε θέση να εντοπίσουν την αφλατοξίνη που περιέχουν τα δείγματα τουλάχιστον μέχρι του ορίου του 1 mg/Kg.4. Μόλυνση ειδών διατροφής όσον αφορά τα άτομα που υποφέρουν από τροφική αλλεργία ή υπερευαισθησίαΤα είδη διατροφής που φέρουν ετικέτες ή διοχετεύονται διαφορετικά στην αγορά με τη διαβεβαίωση ότι δεν περιέχουν ορισμένες πρωτεΐνες ή άλλα συστατικά αποτελούν ένα πιθανό κίνδυνο για τα πρόσωπα που υποφέρουν από τροφική αλλεργία ή υπερευαισθησία, αν τα εν λόγω άτομα μολυνθούν με κάποιο από αυτά τα συστατικά στοιχεία. Ακόμη και ασήμαντες ποσότητες μπορούν να αποβούν μοιραίες. Το άρθρο 2 της πράξης που αναφέρεται στο σημείο 18 του κεφαλαίου ΧΙΙ του παραρτήματος ΙΙ της συμφωνίας για τον ΕΟΧ σχετικά με την προσέγγιση των νομοθεσιών των κρατών μελών όσον αφορά την επισήμανση, την παρουσίαση και τη διαφήμιση των ειδών διατροφής (οδηγία 79/112/ΕΟΚ του Συμβουλίου) προβλέπει ότι η επισήμανση και η διαφήμιση δεν θα πρέπει να παραπλανούν τον αγοραστή ειδικά όσον αφορά τη σύσταση των τροφίμων. Στόχος αυτού του μέρους του προγράμματος είναι η εποπτεία των μέτρων που λαμβάνουν η Ισλαδνία, το Λιχτενστάιν και η Νορβηγία όταν διαπιστώσουν ότι υπάρχουν μολυσμένα είδη διατροφής στην αγορά.Πεδίο εφαρμογήςΟποιοδήποτε είδος διατροφής που υποτίθεται ότι δεν περιέχει συγκεκριμένα συστατικά: όσον αφορά τα συνηθέστερα είδη διατροφής που πωλούνται στα κράτη της ΕΖΕΣ τα δείγματα θα πρέπει να περιοριστούν στα προϊόντα που περιέχουν γάλα, πρωτεΐνες γάλακτος, λακτόζη, αυγά ή γλουτένη.Έκθεση σχετικά με το σχέδιο: έντυπα καταχώρησηςΤα κράτη της ΕΖΕΣ θα πρέπει να συντάξουν έκθεση στην οποία θα αναφέρονται τα μολυσμένα είδη διατροφής, οι ενεχόμενοι παραγωγοί/εισαγωγείς, καθώς και τα ληφθέντα μέτρα εφαρμογής, η οποία θα πρέπει να υποβληθεί στην Αρχή Εποπτείας της ΕΖΕΣ. Εάν τα ληφθέντα μέτρα έχουν σχέση με την περιεκτικότητα σε ξένες προσμείξεις που διαπιστώθηκε, τότε θα πρέπει να αναφερθούν και τα σχετικά ποσοστά.5. Η παρούσα σύσταση απευθύνεται στην Ισλαδνία, το Λιχτενστάιν και στη Νορβηγία.Βρυξέλλες, 17 Ιουνίου 1997.Για την Αρχή ΕποπτείαςKnut ALMESTADΠρόεδροςΠΑΡΑΡΤΗΜΑ 1. ΑΦΛΑΤΟΞΙΝΕΣ ΣΤΑ ΜΠΑΧΑΡΙΚΑ >ΑΡΧΗ ΓΡΑΦΗΚΟΥ>Πίνακας 1.1ΠιπέριΚράτος μέλος: Συνολικός αριθμός αναλυθέντων δειγμάτων:Συνολικός αριθμός απορριφθέντων δειγμάτων:Αριθμός δειγμάτωνΜέση τιμή των θετικών δειγμάτων(μg/kg)Διάμεσος των θετικών δειγμάτων(μg/kg)Μέγιστη τιμή(μg/kg)Οριακή ή κατευθυντήρια τιμή απόρριψης(μg/kg)Αφλατοξίνη     δεν ανιχνεύθηκε      50 μg/kgB1B2G1G2Νομική βάση της απόρριψης :Αναλυτική μέθοδος που χρησιμοποιήθηκε (παραπομπή: βιβλιογραφία, γραπτό πρότυπο κ.λπ. 7 περιγραφή της διαδικασίας με λέξεις-κλειδιά 7 όριο ανίχνευσης και προσδιορισμού) (αν διαφέρει από την προτεινόμενη μέθοδο) :Άλλες πληροφορίες, ενδείξεις, δυσχέρειες που ανέκυψαν:Προέλευση των δειγμάτων που απορρίφθηκαν εφόσον είναι γνωστή:>ΤΕΛΟΣ ΓΡΑΦΗΚΟΥ>>ΑΡΧΗ ΓΡΑΦΗΚΟΥ>Πίνακας 1.2Τσίλι και σκόνη τσίλιΚράτος μέλος: Συνολικός αριθμός αναλυθέντων δειγμάτων:Συνολικός αριθμός απορριφθέντων δειγμάτων:Αριθμός δειγμάτωνΜέση τιμή των θετικών δειγμάτων(μg/kg)Διάμεσος των θετικών δειγμάτων(μg/kg)Μέγιστη τιμή(μg/kg)Οριακή ή κατευθυντήρια τιμή απόρριψης(μg/kg)Αφλατοξίνη     δεν ανιχνεύθηκε      50 μg/kgB1B2G1G2Νομική βάση της απόρριψης :Αναλυτική μέθοδος που χρησιμοποιήθηκε (παραπομπή: βιβλιογραφία, γραπτό πρότυπο κ.λπ. 7 περιγραφή της διαδικασίας με λέξεις-κλειδιά 7 όριο ανίχνευσης και προσδιορισμού) (αν διαφέρει από την προτεινόμενη μέθοδο) :Άλλες πληροφορίες, ενδείξεις, δυσχέρειες που ανέκυψαν:Προέλευση των δειγμάτων που απορρίφθηκαν εφόσον είναι γνωστή:>ΤΕΛΟΣ ΓΡΑΦΗΚΟΥ>>ΑΡΧΗ ΓΡΑΦΗΚΟΥ>Πίνακας 1.3ΜοσχοκάρυδοΚράτος μέλος: Συνολικός αριθμός αναλυθέντων δειγμάτων:Συνολικός αριθμός απορριφθέντων δειγμάτων:Αριθμός δειγμάτωνΜέση τιμή των θετικών δειγμάτων(μg/kg)Διάμεσος των θετικών δειγμάτων(μg/kg)Μέγιστη τιμή(μg/kg)Οριακή ή κατευθυντήρια τιμή απόρριψης(μg/kg)Αφλατοξίνη     δεν ανιχνεύθηκε      50 μg/kgB1B2G1G2Νομική βάση της απόρριψης :Αναλυτική μέθοδος που χρησιμοποιήθηκε (παραπομπή: βιβλιογραφία, γραπτό πρότυπο κ.λπ. 7 περιγραφή της διαδικασίας με λέξεις-κλειδιά 7 όριο ανίχνευσης και προσδιορισμού) (αν διαφέρει από την προτεινόμενη μέθοδο) :Άλλες πληροφορίες, ενδείξεις, δυσχέρειες που ανέκυψαν:Προέλευση των δειγμάτων που απορρίφθηκαν εφόσον είναι γνωστή:>ΤΕΛΟΣ ΓΡΑΦΗΚΟΥ>>ΑΡΧΗ ΓΡΑΦΗΚΟΥ>Πίνακας 1.4Σκόνη πάπρικαςΚράτος μέλος: Συνολικός αριθμός αναλυθέντων δειγμάτων:Συνολικός αριθμός απορριφθέντων δειγμάτων:Αριθμός δειγμάτωνΜέση τιμή των θετικών δειγμάτων(μg/kg)Διάμεσος των θετικών δειγμάτων(μg/kg)Μέγιστη τιμή(μg/kg)Οριακή ή κατευθυντήρια τιμή απόρριψης(μg/kg)Αφλατοξίνη     δεν ανιχνεύθηκε      50 μg/kgB1B2G1G2Νομική βάση της απόρριψης :Αναλυτική μέθοδος που χρησιμοποιήθηκε (παραπομπή: βιβλιογραφία, γραπτό πρότυπο κ.λπ. 7 περιγραφή της διαδικασίας με λέξεις-κλειδιά 7 όριο ανίχνευσης και προσδιορισμού) (αν διαφέρει από την προτεινόμενη μέθοδο) :Άλλες πληροφορίες, ενδείξεις, δυσχέρειες που ανέκυψαν:Προέλευση των δειγμάτων που απορρίφθηκαν εφόσον είναι γνωστή:>ΤΕΛΟΣ ΓΡΑΦΗΚΟΥ>2. ΜΟΛΥΝΣΗ ΕΙΔΩΝ ΔΙΑΤΡΟΦΗΣ ΠΟΥ ΠΡΟΟΡΙΖΟΝΤΑΙ ΓΙΑ ΑΤΟΜΑ ΠΑΣΧΟΝΤΑ ΑΠΟ ΤΡΟΦΙΚΕΣ ΑΛΛΕΡΓΙΕΣ Ή ΥΠΕΡΕΥΑΙΣΘΗΣΙΑ >ΑΡΧΗ ΓΡΑΦΗΚΟΥ>Πίνακας 2.1Ανάλυση προϊόντων που διατίθενται στην αγορά με ισχυρισμούς που υποδηλώνουν την απουσία ενός ή περισσοτέρων από τα εξής συστατικά: γάλα/πρωτεΐνες γάλακτος, γαλακτοζάχαρο (λακτόζη), αυγά, γλουτένηΚράτος μέλος: Συνολικός αριθμός ελεγχθέντων προϊόντων: Συνολικός αριθμός παραγωγών/εισαγωγέων αυτών των προϊόντων: Συνολικός αριθμός προϊόντων που βρέθηκαν να περιέχουν τα προαναφερόμενα συστατικά: Συνολικός αριθμός παραγωγών/εισαγωγέων προϊόντων που βρέθηκαν να περιέχουν τα προαναφερθέντα συστατικά: Μέτρα επιβολής που ελήφθησαν όποτε διαπιστώθηκε η παρουσία των προαναφερόμενων συστατικώνΙσχυρισμόςΑριθμός προϊόντωνΑριθμός παραγωγών/εισαγωγέωνΜέτρα που ελήφθησαν (*) Αριθμόςπου ελέγχθηκανμε παραβάσειςπου ελέγχθηκανπροϊόντων με παραβάσεις     ΟυδένΠροφορική προειδοποίησηΈγγραφη προειδοποίηση     Απαίτηση βελτίωσης του εσωτερικού ελέγχου     Απαγόρευση των πωλήσεων     Διοικητικές κυρώσεις     Ποινική δίωξη     Άλλα(1)(2)(3)(4)(5)(6)(7)(8)χωρίς γάλα/πρωτεΐνες γάλακτοςχωρίς λακτόζηχωρίς αυγάχωρίς γλουτένη(*)Παρατηρήσεις σχετικά με τα μέτρα που ελήφθησαν και, ενδεχομένως, αναφορά των συγκεντρώσεων (mg/kg) πέραν των οποίων λαμβάνονται μέτρα, εφόσον το είδος των λαμβανόμενων μέτρων συναρτάται με την ποσότητα ξένων προσμείξεων που ανιχνεύεται.(1)(2)(3)(4)(5)(6)(7)(8)>ΤΕΛΟΣ ΓΡΑΦΗΚΟΥ>>ΑΡΧΗ ΓΡΑΦΗΚΟΥ>Πίνακας 2.2Κράτος μέλος: Αναλυτικές μέθοδοι που χρησιμοποιήθηκανΓάλα/πρωτεΐνες γάλακτοςΓαλακτοζάχαρο (λακτόζη)ΑυγάΓλουτένηΆλλες παρατηρήσεις:>ΤΕΛΟΣ ΓΡΑΦΗΚΟΥ>